II,2 Vendi: Vandali i Venedi

Vandali se, u istorijskim hronikama, pojavlјuju pod raznim imenima kao Vinidi, Veneti, Heneti i Vendi. Na obali Baltika imali su svoje kralјevstvo od 405. do 470.g. Po legendi, Jafetov unuk bio je princ Svevo (Suevo, Savo), kralјević što je vladao prostranstvom od reke Elbe do obala Baltičkog mora. Nјegov sin Vandal, eponimni otac naroda, vladao je zemlјom između reka Treve i Visle. Ovo je oblast današnje severno- istočne Nemačke, savezne države Maklenburg- Vorpomern sa centrom u Šverinu. Vandali su, živeći u zajednici sa drugim plemenskim grupacijama, od Labe do Odre, opisivani kao Vendi (Lužički Srbi) – Bodrići, u Ajnhardovom *Životu Karla Velikog*. Frankelijus piše da je njihovo ime nastalo od glagola *obtriti* (oštriti) te je pravilno ime ovog vendskog naroda Oštrići ili Oštrivojevići. Mavro Orbini, u *Kralјevstvu Slovena* smatra ih Slovenima, odbacujući njihovo teutonsko poreklo. Protiv teutonskog porekla Vandala svedoči jezik i pismo Venda koje nije germansko. Zabuna dolazi otuda što su Vandali često uzimali germanska imena a Germani vandalska. Oslanjajući se na starije izvore, prevashodno *Istoriju Vandala* Alberta Krancija, dubrovački istoriograf piše: „Vandali i Sloveni su jedan narod, nazivani tako po reci gde su živeli. Preci Slovena raselili su se po čitavoj Evropi. Vandali nisu imali jedno već nekoliko različitih imena i to: Vandali, Venedi, Vendi, Heneti, Veneti, Viniti, Sloveni i, najzad, Vali“. Od slovenskih vođa Orbini navodi Radogosta (Radigasta), Rajmira, Sankoa, Odoakara (Odokara) i druge vođe čiji su podvizi opisani u različitim knjigama.

Započinjući kazivanje o vandalskom gradu Mišnu (Majsenu), Fabricijus veli kako je osnovan u zemlјi zvanoj Dalemincija. Daleminciju su, po Kozmi Praškom, Česi nazivali Sirbijom. O poreklu stanovnika oblasti Majsen piše i Renerijus, nazivajući Mišane: Masaeos, Mysos, Misenenses; trvdeći da su stigli sa istoka. Pominjući Vandale u Misniji, kaže da su nazivani Sorabima: „Ovi Vandali iz Mišna osobito srpsko ime nose“. Renerijus zna da je ime Soraba tek jedna od derivacija srpskog imena: „Cuius derivatio a Serbis“, upućujući čitaoca na Ptolemeja: „Srbi koje Ptolemej, po sećanju, u azijske Sarmate svrstava“. Oslanjajući se na Ptolemejev podatak o vendskim Srbima, Renerijus, njihovo dalјe kretanje, objašnjava smerom od istoka prema Dunavu a onda još dalјe, ka Germaniji, pri čemu spominje sukob Srba sa Tiberijem od 14. do 17.g. Srbe u Mišnu naziva Serbos, Seruios. Seri, kako navodi u fus- noti, bili su deo srpskog naroda. Po Srbima su, u oblasti Majsena, nazvani sledeći gradovi: Seruestum, Sorbecum, Sorauia... Majsen je, po Renerijusu, nazvan po Meziji na Crnom Moru.

Bugenhagijus, kada piše o Sarmatima i Vendima u Germaniji, njihovu prvobitnu otadžbinu nalazi na Donu i Dunavu odakle su, napredujući prema zapadu, zauzeli prostor sve do reke Labe i baltičkih obala. Od Sarmata, veli Bugenhagijus, nastala su dva naroda: Srbi i Vinedi. Joan Simon, pišući o Vandalima i Mišanima, kaže da su oni vendski narod pristigao iz Azije, organizujući svoj život po župama. Špagenberg, u *Kvernfurtskoj hronici,* koristi naziv Srbi- Vendi, ističući kako su se iselili iz Skitije, došavši u nemačku zemlјu. Kad spominje Vandale, Špagenberg misli na Vende – zemlјe Venda naziva Vandalijom.

Legenda dalјe kaže, kako su Vandali otišli iz Skandinavije čak na Meotsko jezero i to baš u vreme priprema Aleksandra Makedonskog za rat protiv Persijanaca. Kralј Vandala Zihar poklanja Makedoncu čuvenog konja Bukefala. Zihar ili Antur, peti je po redu princ i on je jedini pomenut u istoriji od legendarnih vandalskih kralјeva. Vandale ne drži mesto, vraćaju se u domaju, ovoga puta zajedno sa ženama- ratnicama jer je, njihova zemlјa, kako piše danski hroničar Saks Gramatik, „bila osvojena od rase Amazonske. Jedna od devičanskih ratnica, imenom Visna (ili Vesna) stavila se u službu Harolda I, kralјa Danske, u borbi protiv Ringa, kralјa Švedske“.

Kranc, u svom predgovoru knjige o Vandalima, napominje: „Izvorno, Vandali su najstariji narod u celoj Evropi, potekao od njenih prvih stanovnika. Teško je i gotovo nemoguće prosuđivati o tom narodu i njegovoj zemlji jer nema zapisa ni spomena na davna vremena; dakle, nema nikakvih ostataka niti zapisa“. Za teritoriju na kojoj su živeli Vandali, Kranc piše u svom drugom delu, *Saksonija*: „Od granice kod vandalskog Starigrada, područje Vandala- Venda pružalo se, prema istoku, obalom Germanskog mora sve do Pruske. Sad, to područje ispunjavaju Saksonci potisnuvši, vremenom, stare stanovnike Srbe koji su vandalsko (vendsko) pleme naselјeno između Sale i Labe“. Za Mavra Orbinija, recimo još i to, Vandali su, kao Geti, Goti, Vizigoti ili Gepidi – Sloveni: „Stoga, na ovo pitanje od ozbiljnih i poznatih slobodnih pisaca možete dobiti odgovor da su Goti, Vizigoti, Gepidi, Vandali i Geti bili iste slovenske nacije“. Malo dalјe, Orbini je još decidniji: „Oni, Vandali, su bili nacije i jezika slovenskog“. Obzirom da su za Orbinija, kao i za popa Dukljanina, Sloveni (Sklavi) narod Srba, Vandali bi, po tome, bili veliki deo srpskog odnosno slovenskog plemena. Naslov Orbinijevog dela Regnum Sclavorum odnosi se na srpsko kraljevstvo. Prenoseći ideju o germansko- slovenskom mešanju, M. B. Latimi veli: „Pošto su Vici, Vuderi i druga slovenska plemena, koja su bila u savezu sa Vandalima iz Sarmatije, često upadala u ovu oblast nekadašnje zemlјe Vandala, nemački jezik se zbog toga iskvario a vendski se ukorenio i pomešao sa nemačkim, ostajući tu i dalјe da žive. Za istoričara Šteinbergera, Sarmati, Vandali i Sloveni- Vendi su jedan narod, da je Sloven popularno ime za Vandal odnosno: „Vandali koji se, prosto, Slovenima nazivaju“. U Hronici grada Marseburga, N. Volrab kaže: „Vendi iz Skitije poznati su kao Vandali“. U *Istoriji Majsena*, R. Renerijus veli kako su grad osnovali Srbi- Sorabi čije je ime izvedeno iz, kao i u slučaju Ptolemejevih, sarmatskih Srba iz Azije: „Vandalos peciculiare Soraborum nomen habuise, cuius derivatio a Serbis, quorum Ptolemaeus meminit sub Ѕarmatis populis in Asia“. O Srbima, kao o narodu Vandala, govore brojne studije, leksikoni i gramatike tokom HVII i HVIII: *Didascalia seu Ortographia Vandalica*, *Enchiridion Vandalicum*, *Lexicon Vandalicum*, *Rudimenta Grammaticea Sorabo- Vandalicae Idiomatis Budissinatis*...

Amazonke se, kroz mitove, pominju u vezi Skita; sa njima su izrodile narod Sarmata. Nјihov odlazak sa Vandalima, čak na Baltik, deo je sličnih legendi koje su pripovedali suštinski slični narodi skito- sarmatskog stabla. Ako, ovome, dodamo zajedničku mitologiju i običaje, lična imena (uglavnom sarmatska i slovenska), toponime i srodan jezik, uverićemo se da svrstavanje Vandala u plemena Germana jednostavno nije tačno. Žene, kao kod Sarmata, bile su izjednačene sa muškarcima, zajedno učestvujući u borbama. Vladala je neka vrsta ginekokratije. Vandali su se spaljivali, imajući slične pogrebne običaje kao Sarmati. Do svrstavanja Vandala među germanska plemena je, možda, došlo zvog njihove identifikacije sa Herulima: oni su, polovinom trećeg veka, bili deo gotske grupe na Baltiku i Grčkoj, napadajući Vizantiju. Posle su se vratili i, po pisanju Prokopija, došli na teritoriju današnje Nemačke naselivši se blizu Geta. Možda zabuna identifikacije Vandala i Herula dolazi od samog imena ovih drugih koje nije ime plemena, već naziv za vandalsku ratnu aristokratiju (/h/erules, earls). Ne treba smetnuti sa uma da niti jedna anglo- saksonska, franačka ili skandinavska hronika, ne pominje pleme Herula.

Vodeći bogovi Vandala bili su Radogost, Svetovid, Triglav i Siva (Zizielia, Živana). Svi oni su imali svoja svetilišta i kipove. Mitologija Vandala pominje još Belboga i Crnboga, ali oni nisu imali idole. Pored ovih bogova, verovali su u razna proviđenja i vile. Sveštenici su im bili druidi. Cezar potvrđuje da Germani nemaju druide dok Tacit, nekoliko puta, pominjući vandalske sveštenike, kaže da ima nekih koji nisu sledili druidske doktrine. Poput Slovena, gradili su hramove od drveta i imali svoja centralna svetilišta. Hristijanizovani su relativno rano, u petom veku, za vreme boravka u Panoniji – primili su Arijevo učenje, izuzetno prošireno na teritoriji ondašnje Srbije. Ostala je zapisana molitva (*podaga*) na vendsko- vandalskom jeziku, u latinskoj transkripciji: „Nos holga Wader, tu toy shi\*s wa nebiogan. Sijunta woarda tugi geima. Tia rick komma. Tia villga Schingot koke nebisgan kok kak nioseme. Noeosi viose danneisna styeiba doi nam dai. Un wittedog nom noge gyreis tak moi wittegime nossem gresnarim. Ny brig gog nos ka waroikome tay loccay nos mit wissokak. Chundak“. Po legendi, eponimni otac Vandala- Venda osnovao je, u oblasti Maklenburga, sledeće gradove: Gustrov (glavni grad), Ljubić, Grabovo (na reci Elbi), Parhim (poznat po idolu boga od čistog zlata), Domić, Ivanak, Krivić, Bojkograd (u blizini se nalazio manastir Dragun, na reci Bojka), Gnojan, Ribnica (jako utvrđenje na reci Rekenici), Tesin, Starograd i Strelić.

Vandali se prvi put, opširnije, pominju u vezi njihovog učešća u Markomanskim ratovima; borili su se, rame uz rame, sa Markomanima i Kvadima protiv Rimskog Carstva, za vreme Marka Aurelija i Lukijusa Vara. Vandali prodiru u Panoniju ali ih, na njihovom putu, zaustavlјa *gromovita legija,* predvođena pretorijancem Furijusom Viktorijusom. Napadači su se morali povući nazad, preko Dunava. Inače, ova legija je bila sastavlјena od hrišćanskih boraca. 271.g. istorija beleži Aurelijev rat protiv Vandala. Saveznici su im bili Lugi i Franci. Lugi su bili pleme Lužičkih Srba sastavljeno od Mugilona i Sibina. Uspeli su da upadnu u Galiju i otpočnu plјačku. Četiri godine kasnije, imperatoru Probu je uspelo da ih izbaci iz rimskih provincija i teško porazi na Roni, prilikom njihovog prelaska na drugu obalu. 336.g. vandalski kralј Ismar osvojio je Kimbriju, koristeći sukob Danaca i Šveđana. Ovu teritoriju će zadržati u svom posedu, plaćajući danak danskom kralјu Jarmerihu. Kimbri se sele i naselјavaju u severnoj Italiji, u brdima između Vićence, Verone i Trenta.

Pola veka kasnije, oko 388.g. dolazi do velike seobe Vandala pod kralјem Radogostom I. On je predvodio 200000 boraca; iza ove velike armije, kretala se nepregledna kolona natovarenih teretnih kola, sa ženama i decom, praćena stadima stoke. Ukupno je, na put, krenulo oko 400000 lјudi. Radogostovoj armiji suprostavio se vojskovođa Stilih, Vandal po ocu i Rimlјanin po majci. Evo šta o tome kaže Tomas Najdžent u *Istoriji Vandala*: „Stilih je bio general pod Teodosijem Velikim; oženio je Serenu, kralјevu nećaku. Pre toga je imao ženu Kleciju iz plemena Huna, što behu prispeli na Tanais (Crno more). Uskoro, Teodosije dopušta da Stilih bude guvernant njegovom sinu Honoriju. Stilih je bio hrabar i uspešan čovek – umeo je držati stvari pod kontrolom, ali ga je uništila vlastita ambicija. Održavao je tajnu korespondenciju sa Gotima, spremajući svoga sina Euherija da jednog dana postane imperator. Kada su njegove nečasne namere bile otkrivene, Hozroje ga pogubi“. U stvarnosti, bilo je malo drugačije. Stilih je imao izvanrednih početnih uspeha protiv Vandala, uspeo je da pogubi Radogosta ali kasnije, loše povučeni taktički potezi, doveli su do pobune njegovog protivnika generala Olimpija; pogublјen je 408.g. u Raveni.

Pod Korzikom, predvođeni Radogostovim sinom i Godegisalom, Vandali nastavlјaju rat protiv Rima. Godegisal je uspeo da sastavi moćnu armiju; pridružili su joj se Burgunđani, Alani i Svevi. 406. godine, združenom akcijom, su se probili u Galiju; rimska provincija biće u potpunosti osvojena za nepune četiri godine, do 409/10.g. Na teritoriji Galije, Vandali formiraju nekoliko kralјevstava. Burgundskim rukovode Vandali iz kneževskih porodica, Galiciju zauzimaju Svevi i deo Vandala. U Španiji su Svevi uspeli da održe svoje kraljevstvo sve do 590.g. kada su, konačno, uništeni od Gota. Luzitaniju dobijaju Alani, Beotiku Silinge, jedno od vandalskih plemena; Andaluzija, takođe, pripada Vandalima. Ovu pokrajinu osvajači nazvaše po sebi – Vandaluzijom. Goti sklapaju ugovor sa Honorijem i napadaju alansko- vandalske posede u Španiji. U ovim sukobima prvo će glavu izgubiti alanski kralј Ataksije. Alani se stavlјaju pod zaštitu Vandala i, od tog vremena, imaju zajedničke kralјeve iz vandalske kralјevske loze. Potisnuti Gotima, Vandali i Alani prelaze u Afriku gde osnivaju kralјevstvo pod izuzetno sposobnim vojskovođom Genzerihom i njegovim bratom Gunderihom 429.g. U Afriku dolazi oko 130000 lјudi, tek treći deo onih što krenuše u seobu, dve decenije ranije. Po Idatijusu, Gunderih je naglo umro 428.g. *uništen od zloduha jer je oteo crkvu od pravoslavnih i* *poklonio je arijanima*; nešto pre ovog događaja ubijen je njegov sin Gundamund“.

Sa odlično opremlјenom armijom od 80000 lјudi, predvođenom sa 80 generala, Genzerih je osvojio Kartaginu 439.g. Posle, redom, padaju Sardinija, Korzika i Baleari. 455.g. oplјačkaće Rim. Za to mu je trebalo pune dve nedelјe. Kralј Vandala umro je u dubokoj starosti 477.g. Nasledio ga je sin Hunovik. On će se oženiti Eudoksijom kćerkom imperatora Valentijana. Posle njega vladaju Guntamund (496), izabran glasovima većine aristokrata; vladao je svega nekoliko meseci. Slede Tarasmund (496), Hilderik (523), Justinijanov prijatelј i, Gilmer (527), poslednji vandalski kralј kralјevstva u Africi. Justinijan je poslao vojskovođu Velizara sa 10000 konjanika i 5000 pešaka, da preuzme Kralјevstvo Vandala. Velizara, u čijoj pratnji je bio istoričar Prokopije, dočekuju otvorene kapije Kartagine. Jedini otpor pokušao je da pruži vojskovođa Caco ali je ubijen nedaleko od glavnog grada. Gilmer je, na brodu napunjenom do vrha raznim dragocenostima, pokušao da pobegne u Španiju ali ga je u tome sprečio vojskovođa Faras.

Evo kako o tome pripoveda Prokopije: „Gilmer je zamolio Farasa da mu da tri stvari: krišku hleba, sunđer i harfu. Prvu da utoli glad, drugu da obriše suze sa obraza, treću da ublaži tugu. Faras mu obeća da će njemu i njegovoj porodici izaći u susret i uzeti ih u zaštitu ako mu Gilmer pokloni neko imanje i proizvede ga u patricija. Gilmer je pristao i Faras se, sa njim i njegovom porodicom, direktno vratio u Kanstantinopolј gde je, zajedno sa kralјem Vandala, obučenim u purpur i sva kralјevska znamenja, učestvovao u veličanstvenom dočeku i procesiji. Gilmer je rekao Justinijanu: Vanitas vanitatem et omnia venitas (O taštino nad taštinama, sve taština je), a ovaj mu je poklonio imanje u Galiciji, gde je Gilmer živeo sa porodicom sve do svoje smrti“.

\*\*\*

Vandali, oni što ostadoše u domaji na obali Baltika, nastaviše sa povremenim migracijama, kao posledicom čestih sukoba sa germanskim i saksonskim plemenima. Na kraju su se utopili u Venede, priznavši vrhovnu vlast njihovih kralјeva i aristokratije. Istorijski izvori beleže dugotrajnu vladavinu kralјa Kruške, dugu gotovo pola veka; umro je pre 454.g. Nјega je nasledio Fredebald koji je na prevaru bio zaroblјen od strane Konstantijusa, jednog od generala Honorijeve vojske. Idatije beleži: “Fridibald, kralj naroda Vandala, beše bez borbe zarobljen i tu sudbu nameni mu Konstantijus, za vreme vladavine cara Honorija”. Nakon Fridibalda, vladali su još Vislav II, Ararik, Alberik, Johan i Radogost II.

O Venedima ili Bodrićima, prvi izvor je Fredegarova *Hronika* koja obuhvata razdoblje od 585.g. do 658.g. Svrstavajući ih u narod Venda, on ih još naziva Vinidima i Venedima. Takođe, smatra ih Sklavima i Esklavonima: „Veneti, zvani još i Sklavini“. Pobliže određujući Venede, Fredegar ih smatra Srbima: „Venedi- Sloveni, drugim imenom nazivani Srbima“. *Hronika* *Kariona* veli, u istom duhu, da većinu Sarmata čine Vendi: „Sarmatarum gentem maximam Henetos esse“ odnosno, kako pokazuje naslov studije o Srbima Germanije i Češke iz XVII veka, *Disputatio Historica de Serbis, Venedorum natione Vulgo Dicti Die Wenden (Rasprava o istoriji Srba, naciji Veneda, obično nazivanih Vendima).* Jezik Venda ili *Windische sprache* je bila *lingua franca* (jezik sporazumevanja) Srba i Slovena, tj. Vinda i Slovena jer*, Winden sind also Serben und das land* *Winden ist Serbien* (Vendi su, takođe, Srbi a zemlja Venda je Srbija). *Hronika Saksonije* potvrđuje: „Sloveni, na granicama Saksonije, su Venedi Sorabi koji su, u različita vremena i na različitim mestima, bili poznati takođe i kao Veneti, Vendi, Slavi i Vandali. Zemlјe istočno od Elbe su naselјene Venedima koje Germani zovu Vendima, Italijanima, Slavima a neki pisci čak i Vandalima“.

Venedi su bili unija petnaestak plemena naselјenih na teritoriji sarmatske Evrope, od Crnog mora do reka Visle i Narve, obuhvatajući velike oblasti Prusije, Pomeranije, Maklenburga, Lužice, Panonije, Norikuma i Boemije. Seobe su išle u pravcu Ilirika i Dalmacije. Ptolemej ih smešta u Venedski zaliv. U XVIII veku, njihova teritorija se zvala Vendska Marka obuhvatajući Sitiniju, Karintiju i Karniolu. U venedski ili bodrićki savez ulazila su plemena Pomorjana (na reci Odri, podigli su legendarni grad Vinetu), Rana (naselјenih na ostrvu Rigen), Vilka ili Veletaba (Pomeranija), Circipana (obala Pene), Kifina (oblast Grisvalda i grada Guskova), Redara i Tolensa (region Novog Brandenburga), Varnava (Verli ili Vendi iz oblasti gradova Roštok, Bucov i Gustrov), Bodrića (Maklenburg i Šverin), Polaba (duž reke Labe ili Elbe), Vagri (Libek i Holštajn, znan i kao Vagrija), Ligdona ili Lina (vojvodstvo Lunenburg), Soraba ili Sorba (Srba, iz grada Srbice i okoline), Lipsa i Ukra (Hale). Andreas Gotlib Maš rezimira: „Neću ponavlјati podatke iz istorije ovog (srpskog) naroda, reći ću samo to da je, napustivši azijske zemlјe, stigao do Baltika, raširio se po njegovim obalama, naselivši se istovremeno u Liflandiji, Polјskoj, Pruskoj, Pomeraniji (Pomorju), Holštajnu kao i Šleskoj, Lauzici (Lužici), Bohemiji i Moravskoj. Oko 500. godine postao je poznat u ovdašnjim mestima, živeo je ovde oko 800 godina dok, na kraju, izgubivši dosta lјudi u ratovima, nije bio primoran da svoje zemlјe ustupi Sasima. O različitim plemenima velikog naroda piše Frank. Među ovim plemenima Redariji su pokušali preuzeti vodeću ulogu“. Sličnost naziva Vandali i Vendi doveo je neke naučnike u zabludu i spor oko toga da li su ova dva naroda koja su se, vremenom, počela sve više razlikovati, prvobitno bili jedan narod. Po mišljenju D. Zemlera to je više nego verovatno.

Dragocena svedočanstva pronalazimo kod Gaja Julija Cezara; predvodio je veliki pohod Rimlјana protiv severnih varvara. U komentarima *O galskom ratu* Julije pominje Venete kao vešte brodograditelјe navodeći njihove zemlјe – Venetije, rasprostrte duž obale, preko puta Britanskog otočja. Na obali poluostrva Bretanja, u zapadnoj Galiji, zaista je poznato nekoliko drevnih naseobina sa karakterističnim imenima – tu su živeli iskusni moreplovci, kontrolišući pomorsku trgovinu preko Lamanša. Razlikovali su se od svojih suseda Kelta, spolјašnjim izgledom, načinom života, jezikom. Kada se, u jadranskoj Veneciji, oblasti između Ligurije i Istre, što je Strabon nazvao *Venetikom,* počeo obrazovati savez gradova (Verona, Akvileja, Trst, Emona) sa razvijenom trgovinom i kulturom. Veneti su osvojili Ćilibarski put – išao je od Jadrana do Baltika. Baltičko more tada se zvalo Varjaško ili Skitsko more, takođe i Venedski zaliv. Drugi važan centar Veneda bio je na Dunavu, gde je reka obrazovala severnu granicu Panonije – bila je to Vindebona – budući Beč.

Vilke, narod blizak Venedima, naselile su Južni Devon u Engleskoj, pre Belga ili Kimbra, plemena koja se smatraju prvim naselјenicima na ostrvu. Ime Vilka dolazi od naziva za vuka (wilk, volk) i prisutno je u toponomastici ove oblasti do današnjeg dana. U novoj domovini Vilke su nazivali i Srbima; drevni grad Sarum, imenjak onoga sa reke Don, nazivao se i Severnim gradom; latinsko ime mu je bilo Serbodunum (Srbograd). Sagrađen je na ivici velike ravnice Selisburija. Sara, koren imenice Sarum, na zendu znači pust predeo, (z)saharu. Srpsko ime javlјa se u Dorsetu i Somersetu; drevna populacija Kornvola zvala se Sarazinima – lјudima iz pustare. Vilke, odnosno Srbi, bavili su se rudarskim poslom u Engleskoj. Glavni grad pokrajine Mor nazvan je Horabridž, što je izvedenica od naziva za rudara: horaln ili goran. Staro kornvolsko ime za rudare bilo je goran (gorran) i zadržano je u imenu mesta Sveti Goran u Kornvolu. Naime, tada se ruda tražila po šumama (najčešće ruda bakra) gde su se, kao na Kopaoniku, otvarali mnogobrojni površinski kopovi. Napuštanjem ovakve eksploatacije, ime Goran je, vremenom, izgubilo svoje izvorno značenje, mada se danas u Engleskoj još sreću prezimena Gorran ili Gorlanen.

Venedi su bili izuzetno civilizovan narod; podigli su prve gradove, fortifikacije i utvrde na ovom prostoru, uklјučujući brojna šumska svetilišta. Oblik vladavine bila je monarhija sa naslednom aristokratijom. Imali su dve društvene klase: u prvu je spadala aristokratija sa sveštenstvom, u drugu svi ostali. Oblastima su vladali magistrati. Stanovništvo se bavilo polјoprivredom i stočarstvom, uz razvijeno zanatstvo i trgovinu. Vandali, Sloveni i Venedi, su imali zajedničke bogove što je još jedan prilog njihovoj srodnosti. Vladare je davalo pleme Bodrića. Zabeležene su vladavine Vislava (+700), Ariberta (700- 724), Ariberta II (724- 747) i Vićana (747- 795), koga pominju *Franački anali* i Ajnhard u *Životu Karla Velikog*. Vićan je bio saveznik Karla Velikog u njegovom ratu protiv Saksonaca. 782. godine do nogu će potući Saksonce kraj Meideborga, današnjeg Magdeburga. Zauzeo je i grad, sravnivši ga sa zemlјom. 805.g. grad će obnoviti Franci. Potom će, 789. godine, zajedno sa Lužičkim Srbima i Frigima, krenuti protiv pobunjenih Vilka i njihovog kralјa Dragovita koji je sklopio savez sa Dancima. Uhvatiće ga kod grada Dimina i pretvoriti u taoca. Dimin (Dymyn) je dobio ime po dimu što se dizao sa brojnih močvara kraj kojih je bio podignut. Od X veka zove se Demin. Dragovit je povratio slobodu, odbacio savez sa Dancima, pristavši da plati sveštenike i njihov rad na pokrštavanju Vilka. Nakon ovog uspeha, Vićan nastavlјa gonjenje Saksonaca: „... gonio ih je sve dok nije ubijen iz zasede, što mu je Saksonci postaviše u Lunjanima“. Lunjani ili Lunjevica potom će dobiti ime Lineburg.

Sledeći kralј bio je Draško ili Rasko (795- 808), Vićanov sin. 796.g. u bici kod Svetopolјa, porazio je Saksonce ubivši 4.000 neprijatelјskih konjanika. Ova bitka bila je u sklopu napora Karla Velikog, germanskog osvajanja i hristijanizacije Donje Saksonije, u potpunosti. Svetopolјe je obuhvatalo oblast donje Saksonije na zapadu i Vestfalije, današnji severozapadni ugao Nemačke. Saksonce, iz ovoga kraja, Srbi su zvali Nordilјudima, lјudima sa severa. U *Analima Laurisenzes* zapisano je: „Ljudi sa severa boriše se protiv Draška kneza Bodrića i Eburiga, našeg veleposlanika, što mu se bejaše pridružio na bojnom polju, boreći se uz njega. Na mestu pogibe 4000 konjanika neprijateljskih i mnogi od njih kasnije padoše posle nametnutog im mira“. Draško je, sa bratom Gotlibom, poginuo u bici protiv danskog vikinškog kralјa Gudfreda 808.g. Gudfred je želeo da ga Bodrići priznaju za kralјa, plaćaju mu danak i budu prema njemu u vazalnom odnosu. Kada je to Draško rezolutno odbio, došlo je do vojnog sudara, nedaleko od Rerika, važnog trgovačkog i pomorskog cetra Bodrića, na istočnoj obali zaliva Vizmer, osnovanog oko 700.g. Bodrići su poraženi, Rerik je spalјen do temelјa. Zaroblјeno stanovništvo Gudfred je raselio.

Draška je nasledio njegov sin Slavomir (808- 818). On se 816.g. pridružio srpskoj pobuni protiv Franačkog kralјevstva. Još 806. godine, Srbi su se digli na oružje protiv nasilnog i surovog pokrštavanja i, u prvim borbama, su imali uspeha osvojivši Austrasiju. Teritorija je obuhvatala severne delove Francuske, Belgije, Nemačke, Holandije i današnjeg Luksemburga. Sin Karla Velikog, Karlo Mlađi, odmah odgovara napadom na Boemiju, gde ubija vojvodu Leha, porazivši njegovu vojsku što mu beše krenula u susret. U pobedonosnom pohodu, Karlo Mlađi poseći će srpskog kralјa Miloduha i vojskovođu Nusita, u bici kod Belostene (Weisenfals, Bela Stena, veliki i značajan srpski trgovački centar u južnoj Saksoniji). Pokoreni, Srbi pristaju da daju taoce i plaćaju danak. Srbi će se, par godina nakon ove bitke, ponovo pobuniti. Sada uz sebe imaju i Slavomira. No, vlast Slavomira naglo se urušila nakon pobune i on biva brzo zamenjen, 818.g. Draškovim sinom Cedragom (onaj koji je mio i voljen, današnje ime Predrag). Princ Cedrag je predložio Dancima savez protiv Franaka; za te planove saznao je Luj, sin Karla Velikog, franački vladar, odlučivši da na venedski presto dovede Slavomira, prinčevog ujaka. Slavomir je to jedva dočekao i krstio se (to je bio preduslov za krunisanje), ali je naglo umro. Slavomir je bio prvi aristokrata- hrišćanin među Venedima. Cedragus se, posle ovih događaja, obreo na franačkom Imperijalnom sudu optužen za zaveru protiv imperatora. Nјegova odbrana nije bila ubedlјiva. Zatočen je u mestu Aix-la- Capelle sa još nekim članovima venedske vladajuće porodice; Cedragove posede, na upravu, dobiše franački guverneri. 830.g. na vlast dolazi Gostimil, jedini Cedragov sin. On će pokušati da povrati izgublјenu slobodu i franački uticaj svede na minimum. 839.g. pridružio se Srbima i Vilkama u borbi protiv Saksonaca. Saksonci su odbijeni; goneći ih, udružena armija je, predvođena Gostimilom, prešla na teritoriju neprijatelјa i tamo popalila niz naselјa u trijumfalnom pohodu. Saznavši za stradanja svojih saveznika, Luj Germanik, unuk Karla Velikog, kralj Bavarske i Istočne Franačke, brzo prelazi sa vojskom Labu i sukoblјava se sa Gostimilovim trupama. U ovoj bici Venedi su poraženi. Gostimil je hrabro poginuo u odbrani svoga naroda. Ludvig je, od 825.g. bio umešan u niz manjih vojnih sukoba sa Srbima.

Za vreme vladavine sledećeg kralјa Tabamuža (844- 865), franački teror je u zemlјi venedskoj dostigao neslućene razmere. Nasilna pokrštavanja pratile su serije ubistava, silovanja, plјački i palјevina. Venedi bi tada sigurno propali da na franačke granice nisu udarili svom silninom Mađari (Hungari). Tabamuž se udružuje sa Normanima i iz zemlјe proteruje franačke vojne posade i guvernere. Germanik, pored okršaja sa Mađarima, uspeva da okupi dovolјan broj vojnika i odupre se Normanima i Venedima. Rat je okončan 860.g. mirovnim pregovorima; Tabamuž je pristao da, kao zalogu mira, ostavi taoce, među njima i svoga sina. *Anali Fuldenzis* beleže: „Njihov vođa, kralj Tabamuž, bio je prisiljen dati svoga sina, zajedno sa drugim taocima,“ odnosno, u Bangertovom komentaru: „Imperator je prisilio Tabamuža da ostavi taoce, među njima i svoga sina“. Sledeći vladar Mistivoj (865- 869), pridružio se uniji sa Vilkama u još jednom pokušaju da se otrese franačke vlasti. Koalicija se proširuje saksonskim i turingijanskim plaćenicima. 866.g. otpočinju dugotrajna neprijatelјstva; okončaće se tako što će Luj Germanik poraziti koaliciju. Mistivoj gine. O ovom ratu nema pomena u analima, kao ni o mirovnim uslovima.

Sledeći vladar Aribert III (869- 888), vlada u miru sa Francima sve do 880.g. kad obnavlјa savez sa Normanima. Okupivši veliku vojsku, Aribert, sa novim- starim saveznicima, prodire u samo srce Saksonije, izazivajući strah i paniku kod Germana. Odlučujuća bitka odigrala se kod Eberdorfa, gde Aribert odnosi veliku pobedu. Kod Germana gine saksonski general Bruno, 12 grofova i biskup Mindena i Hildeshajma, koji je blagosilјao germansku vojsku pred početak bitke. Vreme sledećeg kralјa Mikislava (889- 934), obeležava relativno dug period mira sa Francima i uspon venedske države. Mađari, u ovom vremenu, postaju jaka nacija; Franci imaju sve više problema sa svojim novim moćnim susedom. Nemoć Franačke da se izbori sa Mađarima, iskoristio je Mikislav i poveo, sa pridruženim odredima Mađara i Srba, rat protiv Saksonaca (starih neprijatelјa). Odlučujuća, pobedonosna bitka, odigrala se kod Ausburga. Preko puta Veneda, Srba i Mađara, stajali su Franci i Saksonci. Bitka je trajala dva dana i završila se potpunim porazom franačke vojske. Među žrtvama bili su Leopold, princ Bavarije i Burhard od Tiringije. Moć prinčeva i vojvoda bila je izuzetno velika u ondašnjoj Germaniji podeljenoj na šest vojvodstava: Saksoniju, Frankoniju, Bavarsku, Švabiju, Lorenu i Rinu. Franci su, mirovnim ugovorom, pristali da plaćaju godišnji danak kralјu Mikislavu. 931. godine, u savezu sa danskim vladarom Grupom, osnaženi Mikislav oplјačkaće Hamburg i okolna mesta, popalivši ih do temelјa.

\*\*\*

Henri Lovac (876- 936), princ od Saksonije, zahvalјujući velikim vojnim uspesima protiv Mađara, Danaca i Venda, postaće 919.g. nemački kralј, prvi iz otonijanske dinastije. U njegovom velikom i dobro organizovanom vojnom pohodu prvo će, 928.g. stradati Heveli ili Stodorjani. Oni su imali važno utvrđenje Brenu, današnji Brandenburg. Padom ovog važnog utvrđenja Henri Lovac je pokorio celu teritoriju Stodorjana. Potom princ od Saksonije napada Glomače sa Elbe. Nјihovo jako utvrđenje Jana (današnji Štauhic) je osvojeno i branitelјi pobijeni do poslednjeg. Zatim će Henri, njihovu tvrđavu, izmestiti na obližnje brdo Mišno, sagradivši znatno veće utvrđenje sa koga se mogla nesmetano kontrolisati cela okolna teritorija. 929.g. vladara Boemije Venceslava I prisilјava na plaćanje godišnjeg danka. U međuvremenu, stiže odgovor od Redara; oni ruše i spalјuju grad Valsleben, masakriraju stanovništvo i osvajaju tvrđavu Lencen. Henri Lovac, u skladu sa vlastitim nadimkom, pokorava Lužičke Srbe i Ukrane na donjoj Odri. Tom prilikom Germani su masakrirali stanovnike, a grad Velsleben je spaljen do temelja. Konačno, u odlučujućem boju na Šlezvingu, poraziće udružene trupe Mikislava i Grupa. Vladar Germanije nameće Mikislavu teške uslove predaje: primanje hrišćanstva, uzimanje talaca i davanje godišnjeg danka. Mikislav pristaje da Starigrad postane episkopija – budući centar za pokrštavanje srpskih i slovenskih plemena. Mir je umalo narušen jednom iznenađujućom Mikislavovom eskapadom: on zakazuje bitku Henriju ali se, na polјu kod reke Elbe i grada Tangermunda, pojavlјuje sa samo 40 dvokolica i 200 okloplјenih konjanika ne da bije boj već da, nanovo, ugovori uslove predaje. *Lovac*, kome se ova drskost, očito, učinila simpatičnom, pristaje i, zaista, određuje Mikislavu znatno ublažene dažbine. Narednih godina nema nikakvih neprijatelјstava.

Sledeći vladar Mistivoj (934- 989), zvani Bilung, uspeo je da, pored mestimičnih sukoba, održi relativno dug miran period. Za vreme njegove vladavine, Starigrad (Aldenburg) postaje episkopalni centar odakle će krenuti (ipak neuspešna) hristijanizacija. Drugi centar je bio u Bosovu, na jezeru Plojen. Henri Lovac je zemlјu podelio na 18 budućih dijaceza no, zahvalјujući Ditmaru iz Bremena, hristijanizovano ih je svega tri. Hrišćanska religija je Venedima bila odbojna. Nemački hroničari, obično monasi, imaće priliku da, sa perom u ruci, obiđu Mistivojeve zemlјe, upoznaju se sa običajima, religijom i načinom života Srba i Slovena, te sve marlјivo zabeleže. 940.g. Mistivoj je, u nekoliko bitaka, porazio Saksonce ne mogavši da otrpi mnogobrojne povrede sporazuma sa Henrijem Lovcem. O tome piše Helmold: „Bilung, slavni vođa mnogobrojnih prinčevskih porodica, u ovom razdoblјu, prekinu (saksonske) višestruke povrede (dogovora)“. Helmold, marlјivi hroničar, je pripadao crkvi napravlјenoj u mestu Neženja (simptomatično ime), na reci Travi. O venedskoj borbi i žudnji za slobodom, njihovom nepokoravanju čak i mnogo jačem, jer nisu mogli zamisliti život u ropstvu, piše saksonski analista Vitikind: „No, Srbi će pre izabrati rat nego život u nametnutom im miru punom bede. Pored svih nevolja koje su ih snašle, nakon ko zna koliko žrtvi, oni i dalje poštuju slobodu. Ono što mi shvatamo kao muku i teret oni drže ugodnim i pobedonosnim. Dakako, većina njih pamti slavne dane iz prošlosti, slobodnu, veliku i široku imperiju. Ma koliko bili različiti, svi biraju slobodu, iznad svega“.

Gero, nemački vojskovođa, 937. godine, postavlјa granicu na donjoj Sali. Ovo je tzv. *markgrave*, ratna granica sa Brandenburgom, Mišnom i Lužicom – teritoriji gde žive izmešani Srbi sa Slovenima. Gero je bio sin grofa Titmara, tutora Henrija Lovca i omiljeni njegov general iako je napravio niz vojnih akcija bez ikakvih konsultacija sa svojim kraljem. On će, u manjim bitkama, odigranim 937/8.g. gubiti od Mistivoja što će ga učvrstiti u nakani da napravi vojsku od odabranih lјudi, dobro je izvežba i povede u konačan obračun sa Venedima i tako im se osveti za sramotu koju mu naneše. Podmitivši Tugomira, jednog vendskog aristokratu, hrišćanina i neskrivenog germanofila, Gero je pozvao tridesetak venedskih prvaka na banket i sve do jednog ih posekao, bez odobrenja *rex teutonicaruma* – Ota Velikog (936- 973), sina Henrija Lovca Kao posledica ovog divlјaštva, usledile su dve pobune 955.godine: kod mesta Svetla strana i, u Rosi, municipalu u oblasti Saksonija- Anhalt. Obe je, bez velikih problema, Gerova uvežbana soldateska, pojačana trupama Konrada Crvenog, princa od Lorene uspela da uguši.

Osokolјen ovim uspehom, Gero preduzima dve vojne kampanje: 957. i 959/60. godine, uspevši da teritoriju Lužičana i Milčana, između Elbe i Bobara, stavi u sizerenski odnos. Rek Bobra izvire na Krkonošama i teče kroz severnu Češku i jugozapadnu Poljsku. Grad na istoimenoj reci bio je izuzetno važno srednjevekovno utvrđenje. Položaj srpskih plemena postao je nepodnošlјiv; smatrani su selјacima, dužnim da plaćaju namete (paying pesants). Iduće godine, među Pomorjane će, sa nekoliko vojnih odreda, doći Vigman, nećak saksonskog vojvode Hermana, pozivajući ih na oružje protiv Germana. Ovom pozivu pridružiće se oblasni prinčevi Nako i Stojan, zajedno sa Circipanima. Oto Veliki ih je porazio u bici kod Rednića. Gero će, 963. godine, formirati Lužički limes (bivši *limes Sorabicus*) kao granicu između Svetog Rimskog Carstva, srpskih plemena Veleta i Milčana, te kasnijeg polјskog vojvodstva Silesije.

Odlučna bitka između Ota Velikog i Mistivoja, održana je 983.g. nedaleko od Brandenburga. Mistivoj je poražen uz velike gubitke. Saksonski analisti preteruju kad govore o 37000 mrtvih, venedska vojska nije imala ni upola manji broj vojnika. No, ovo je sasvim razumlјivo, ako znamo da su oni vendske kralјeve oslovlјavali titulom vladara umesto kralјa (*regulus* umesto *rex*). Usledila je konvencija germanskog kralјa Ota u Kvadlimburgu; na nju su, pored Mistivoja, pozvani i vladari Boemije i Polјske. Oni su, jednim zajedničkim aktom, priznali Ota Velikog kao vrhovnog gospodara.

Mikislav II je vladao svega dve godine (989- 991); nasledio ga je Mistivoj III (991- 1018), pod čijom vladom će Venetska unija, osnovana 990.g. doživeti najslavnije godine svoga postojanja. Mikislav je postigao pobede u tri bitke protiv Svena, kralјa Danske, zarobivši ga i prisilivši na plaćanje danka. Uspeh je bio očekivan, zahvalјujući obnavlјanju čvrstih veza između srpskih i slovenskih plemena. Unija se odbranila, u dva navrata, od saksonskog nasrtaja. Mikislavov rad pružio je dobru osnovu njegovom nasledniku Mistivoju u građenju čvrste, uticajne i respektabilne države. Mistivoj, vaspitan kao hrišćanin na dvoru saksonskog lorda Bernarda, živeo je jedno kratko vreme, sve do 1012. godine, u prijatelјstvu sa vekovnim neprijatelјima Veneda, modernizujući vojsku i šireći trgovinu sa Rusijom i Vizantijom. Tad je njegovo kralјevstvo bilo najmoćnije i od saksonaca dobija titulu *najjačeg diva (Fortissimus gigas)*. Mistivoj nije dugo ostao pripadnik hrišćanske crkve. U zemlјi, sa većinskim paganskim stanovništvom, jednostavno nije bilo moguće da kralј bude monoteista. Prvo su se pobunili Ljutići protiv svoga hrišćanskog kralјa, upali su u njegovu zemlјu prisilivši ga da, sa porodicom i odabranim elitnim jedinicama, se skloni u utvrđen grad Šćećin. Mistivoj odustaje od hrišćanstva; tu odluku komentariše Ditmar sledećim rečima: „Hristov lik je bačen u prah, pogažen, a idoli pagana ponovo hteše postati Bog; misao Vagra i Bodrića postade hladna kao faraonsko srce, glasno zazivajući lažnu slobodu, kao što je zazivaše Ljutići i, zbog te sudbonosne odluke, svi se pretvoriše u sluge Satane“.

Odluka Ljutića i pridruženih im Rana, da ustanu protiv Mistivoja, vezana je za njihove zemlјe gde su se nalazila paganska svetilišta i najbogatiji trgovački centri. Rani su jedini od svih venedskih plemena, imali svoga kralja, kako piše Helmold. On je prvo bio potčinjen vrhovnom svešteniku, pa tek onda vladajućoj dinastiji Bodrića. Po tradicionalnom pravu, vrhovni sveštenik je stajao iznad kralјa, a baš on je poticao iz Ljutića i razumlјivo, po svaku cenu je želeo sprečiti širenje hrišćanstva. Velika ili centralna svetilišta su se nalazila u Jasmundu (Crnobog), Kamenici (Ruđevid, Porevid, Porenut), Ljubici i Retri. Najveći gradovi su bili Rujno, Vujan, Vidovo, Raša i Volin. Kako Helmold kazuje, vrhovni sveštenik se zvao Drvovid (druid) i stolovao je u glavnom hramu utvrđenog grada Kamenice. Najpoznatije svetilište bilo je u Radgostu (Maklenburg), na ostrvu Rujan, centru plemena Ljutića. O njemu je Titmar iz Marseburga ostavio duži zapis otpočet rečima: „Dobro branjen, neranjiv Radogostov hram se nalazi u dvorcu trouglastog oblika sa tri kule. Sa svih strana je okružen velikom, devičanski svetom, šumom. Dve kapije su otvorene za prijem a treća, najmanja, istočna kapija vodi ka veoma dubokom jezeru u blizini. U ovom vešto napravljenom dvorcu, hram stoji na temeljima načinjenim od bezbrojnih rogova raznih životinja“. U nastavku kazuje: „Idoli pagana bejahu raspoređeni unutar hrama. Svaki od njih je imao ugravirano svoje ime na šlemu. Najveće božanstvo bejaše Svarožić. Nјihova oružja bejahu uz njih, napuštajući hram samo u slučaju rata“.

Najvažniji trgovački centar nalazio se u gradu Vineti na ostrvu Volinu, vojvodstvu u zapadnoj Pomeraniji, 60 km od Šćećina. Ostrvo ima površinu od oko 150 kvadratnih kilometara. Stanovništvo se bavilo ribolovom, poljoprivredom i stočarstvom, živeći u tipično utvrđenim gradovima – palankama, opasanim palisadima, okruglog oblika, podignutih uz obale reka i jezera. Vineta je bila poplavlјena početkom VIII veka i skoro u potpunosti uništena, najverovatnije u iznenadnom cunamiju. Ovaj grad- svetilište oduvek je bio bogato vendsko naselje, već kako stih narodne pesme govoraše, opominjući: “Vineta, bogati grade, propašćeš u potopu jer si naneo dosta nevolje”. Vineta je brzo obnovlјena i prozvana Julingradom. U vreme kada ga je pohodio Adam iz Bremena (1075.g.), Julin je imao oko 10000 stanovnika. On zapisuje, u *Istoriji saborne crkve u Hamburgu*, ove reči: „Iza Ljutića zvanih Vilčani, ima jedan poznat grad Jamsburg, stvoren za Grke (misli na ruske i grčke trgovce) i varvare. To je zaista najveći od svih velikih gradova što se u Evropi nalaze gde žive, jedni s drugim, Sloveni, Grci i varvari (Adam iz Bremena pod varvarima podrazumeva nekrštene Vende tj. Srbe). Čak su tu i stranci iz Saksonije mada, prilikom boravka u ovom gradu, ne treba spominjati ime hrišćana. Svi od stanovnika uhvaćeni su u paganskoj jeresi mada, lјudi su gostoprimlјivi, žive časno i u prijatelјstvu. Grad je krcat raznovrsnom robom donešenom sa severa, od raznih naroda, jako vrednom“. Arapski putopisac Ibrahim ibn Jakub veli: „U Pomeraniji se nalazi veliki lučki grad Veletaba na ostrvu Volin. Obogatio se kroz trgovinu, ima 12 prostranih kapija, drži ga narod superioran u odnosu na sve ostale narode severa“. To je zanimljivo zapažanje nepristrasnog putopisca, o Vendima kao superiornom narodu, u oštrom je kontrastu sa prikazima nemačkih i saksonskih analista.

Drugi autonomni centar Venda bio je na ostrvu Rigenu, gde je vladar Kruko udario temelјe poznatom gradu Ljubici (Libek). Nјegov naslednik Raco učvrstio je fortifikacijske zidove Racograda (Racburg), uspešno ratujući protiv starih neprijatelјa iz Saksonije. Kralj Jaromir je 1151.g. primio hrišćanstvo i srušio veliki Svetovidov kip. Imao je dva sina Tecislava i Stoislava. Prvi je odbacio hrišćanstvo; kao kralј Rigena ratovao je protiv Danaca i Saksonaca, dok je drugi bio lord Putbusa. Putbus je bio najmlađi od okruglih gradova na Rigenu; podigao ga je Stoislav i njegov okrug proglasio lordovijom. Tecislavov sin Vislav I izgradio je moćnu utvrdu sa gradskim jezgrom, na ruševinama svetilišta Arkone 1230.g. On i njegov naslednik Jaromar II (1241.g.), uspešno su odolevali Dancima i Saksoncima. Ipak, Vislav II, čija je vladavina otpočela 1303. godine, bio je prisilјen da primi ulogu vazala Danske. Potonji vladari Vratislav i Vologost, imali su titule vojvoda od Pomeranije, postavši time sukcesori principata Rigena.

Mistivojevo odricanje od hrišćanstva nateralo je Ota III, imperatora Svetog Rimskog Carstva (983- 1002), da krene u krstaški rat 995.g. protiv Veneda. Na putu osvete, pridružio mu se polјski kralј Boleslav. Posle početnih uspeha, Boleslav je odustao od pohoda. Pridružio mu se i nemački kralј kome su, iz Italije, stizale onespokojavajuće vesti o pobuni Kreskentijusa; shvativši da je rešavanje tamnošnjih problema preče, okrenuo je trupe krenuvši put Rima. Kreskentijus II bio je vođa rimske aristokratije. Samoproglasivši se prvo za senatora Rima a potom i za vladara Svete Rimske Imperije, postavio je svoga prijatelja za papu Jovana XV. Oto III će ugušiti pobunu i postaviće svog rođaka za papu, imenom Gregor V. Istovremeno se krunisao za imperatora. Mistivoj je, Otove muke, iskoristio da obnovi neprijatelјstva sa Saksoncima i ubedlјivo ih porazi na bojnom polјu 999.g. Sve do 1012.g. nije bilo većih neprijatelјstava. Te godine, Mistivoj je napao Saksoniju pokušavši, jednom za svagda, da se obračuna sa hrišćanstvom. Prešao je Elbu, udarivši pravo na Hamburg. Sravnio ga je sa zemlјom. Potom je, u Starigradu, biskupa Volvada sa još 60 sveštenika, posle dugotrajnog mučenja, razapeo na krst. Napredujući kroz pokrajinu Anhalt, spalio je manastir svetog Lorenca. U okrugu Brandenburg, spalјeno je i *poravnano sa zemlјom,* kako piše Ted Najdžent u *Vandaliji* niz naselјa, uklјučujući i gradove Havelburg i Brandeburg. Ovo ponašanje vladara, vaspitanog kao hrišćanina, posle najlјućeg saksonskog neprijatelјa, Ditmar objašnjava: „Mistivoja je zahvatilo iznenadno ludilo te je, najposle, morao biti zatočen. Umro je u velikoj bedi“. Ovo ludilo se zbilo neposredno pred smrt, šest godina posle antihrišćanskog pohoda na Saksonce“.

Andrak (1018- 1027), najstariji Mistivojev sin, zaklјučio je mir sa Saksoncima i krenuo sa obnovom porušenih crkava i manastira. 1023.g. Henri II, kralj Nemaca i Svetog Rimskog Carstva, poznat kao sveti Henri, mudar i blag vladar, održao je u Verbenu, gradu na Elbi, višednevni sastanak sa najviđenijim aristokratama i prinčevima Veneda iz plemena Bodrića, Kifina, Polaba i Vagra. Postignut je dogovor o obnavlјanju porušenih sela i gradova, iz vremena Mistivojeve ratne kampanje. Andrak će biti ubijen pod nerazjašnjenim okolnostima 1027.g. Naslediće ga njegov mlađi brat Udo. On će, posle šest godina vladavine u miru, biti ubijen u atentatu. Razlog surovog smaknuća analisti objašnjavaju njegovim odbijanjem da primi novu veru, iako je obnovio hrišćanske svetinje, omogućivši misionarima nesmetan rad. Sledeći vladar bio je Godeskal, krunisan 1032. godine, kršten i obrazovan kod saksonskog princa Bernarda, u manastiru svetog Mihaila u Lunenburgu. Bio je na studijama, kada je saznao da mu je otac Andrak ubijen, zbog odbijanja hrišćanske vere; pobegao je iz manastira, krunisao se i, okupio vojsku u nameri da osveti smrt svoga oca i strica. Sa vojskom je prešao u Nardalbingiju; u okruzima Holštajn i Starmar započeo je svoju osvetu, ubijajući i paleći sve na svom putu. Rušio je crkve i manastire, sveštenike razapinjao na krstove – milost nisu mogli da očekuju ni starci, ni žene, ni deca. Ipak, u jednom trenutku pokajanja, „videći pustoš jad i bedu što je ostavi u popalјenoj Saksoniji, Godeskal odluči da se vrati na stazu istine“, pripoveda Helmold i nastavlјa sa izlaganjem jedne legendarne priče o ovom venedskom suverenu: „Putujući, Godeskal srete jednog čoveka i upusti se sa njim u razgovor. Na pitanje ko je, ovaj mu odgovori: „Ja sam siromah iz Holštajna, nemam pameti nego srce puno jada, gledajući veliku nevolјu svaki dan. Godeskal, varvarski princ Slovena, vatrom i mačem, potamanio je stanovnike ove zemlјe. Opustošio je ovu jadnu zemlјu i nastavlјa da prosipa nevinu krv sa još većom okrutnošću. Kucnuo je čas da se njegovim varvarskim postupcima učini kraj i da Bog donese osvetu i mir ovom napaćenom narodu.“ Na ove reči, Godeskal mu odgovori: „Moj prijatelјu da tako neko misli protiv slovenskog princa je prilična retkost! Istina je, doneo je velike nevolјe ovom delu zemlјe no, time je, samo želeo kazniti Saksonce za ubistvo njegovog nevinog oca. Ja sam Godeskal, ja počinih sva ova nasilјa i zavih zemlјu u crno. Ali, bilo bi mi drago da, ako je to ikako moguće, popravim štetu. Dobri čoveče, vrati se do zapovednika oblasti i reci mu da sam nameran okončati sva neprijatelјstva. Ubedi ga u moje iskrene namere, reci da sam spreman da sebe i ovu grupu *bandita* (bandit- vođa bande, izvorno je srpska reč) što im zapovedam, izručim u njegove ruke, na milost i nemilost“. Priča se okončava tako da Godeskal dopada tamnice Bernarda, princa od Saksonije. Videvši Godeskalovo iskreno kajanje i revnost u molitvi, Bernard ga je pustio na slobodu, ne traživši nikakav otkup, zauzvrat.

\*\*\*

Godeskal, sa odredom od oko 800 lјudi, ženom i decom, odlazi u Dansku gde će, za račun Danaca, ratovati protiv Norvežana. Posle, diže sidra i otplovlјava u Englesku, gde boravi u manastirima, odan molitvama i hrišćanskom nauku. Za to vreme, na venedski presto sedaju Ratibor i Sveno, njegovi stričevi, odmah otpočinjući rat sa Danskom. Po tvrđenju Adama iz Bremena, Ratibor je bio hrišćanin. Posle smrti Hardakanute, kralјa Engleske i Danske, Godeskal napušta Englesku i izvesno vreme boravi u Švedskoj. Hardakanuta (1035- 1042) je umor od srčanog udara, kako beleži *Anglo- Saksonska hronika*: “Stojeći sa čašom u ruci, iznenada se srušio tela obuzetog teškim grčevima; ovi oko njega mu priskočiše, ali on izdahnu bez reči”. 1045.g. Ratibor pustoši obalu Danske i na njega kreće Magnus, dansko- norveški kralј. Odlučujuća bitka odigrala se 1045.g. Godeskalov stric gine na bojnom polјu. Naredne dve godine, osam Ratiborovih sinova, organizuju pohode protiv Magnusa; na drugom, 1047. godine, u sudaru kraj Šlezvika, poginuće svi. Na povratku, kralј Magnus gubi glavu, nakon nezgodnog pada sa konja. Obzirom da su njegovi protivnici poginuli, Godeskal se sa porodicom i odanim vojnim odredima vratio, zahvalјujući Svejnu, kralјu Danske, njegovom prijatelјu i savezniku. Svena, Ratiborovog brata, obesiće Henri III, imperator Svetog Rimskog Carstva, pod nerazjašnjenim okolnostima. Pretpostavlja se, 1044. godine, posle bitke kod Menfa; Sveno je bio saveznik Samjuela Abe, pretendenta na mađarski presto.

Odmah po dolasku na presto, Godeskal je krenuo u hristijanizaciju zemlјe, nailazeći kod naroda na veliki otpor. Obnavlјa manastire, uprkos glasnom negodovanju podiže crkve i ustanovlјava dijaceze u Maklenburgu, Starogradu, Racburgu i Libeku. Svojim nepromišlјenim postupcima, obzirom da je provodio nasilnu hristijanizaciju, prvo će podeliti četiri plemena Ljutića na dve suprostavlјene strane: Kesini i Circipani krenuće protiv Tolensa i Redara. Ova, dva druga plemena, napašće i Svejnove trupe. Adam iz Bremena piše da je Godeskal: „Otišao u zemlјe Slovena sa velikom vojskom, napadajući i uterujući ogroman strah među pagane. Time je izazvao građanski rat među narodom“. 1055/56. godine, u vendskom ratu između pagana i hrišćana, na čelo prvih stavlјa se Kruko, princ iz Rugena i njegov brat Blusfo, oženjen Godeskalovom rođenom sestrom. Kruko, u silovitom napadu, ruši crkve, manastire i ubija hrišćane bez milosti. Džon Nort Britona, biskupa Maklenburga, zajedno sa sveštenicima, krvavo žrtvuje bogu Radogostu. Maklenburg je sravnjen sa zemlјom i zapalјen. Kraj grada Retre, na jezeru Plan, porazio je Godeskalove trupe. Godeskal je kasnije uhvaćen u Lencinu, na prepad, za vreme molitve u crkvi i žrtvovan paganskom božanstvu. Nakon što je Godeskalovo izranavlјeno telo raspeto na krst, Kruko razara gradove Holštajn i Hamburg, upada u vojvodstvo Šlezvik gde mu šaka dopada Godeskalova žena Sjarita, sestra kralјa Danske. Nјeni sinovi But i Henri, našli su pravovremeni spas u saksonskom i danskom izbeglištvu: prvi u gradu Bardeviku, drugi kod svoga dede, danskog kralјa Svejna II. Kruko je siluje; njeno mrtvo golo telo raspinje na krst. Posle krvave i uspešne vojne protiv hrišćanskih sunarodnika, pobunjenici pokušavaju da osnuju vladu pod zapovedništvom Kruka, princa Rigena.

Buto, uz pomoć saksonske vojske, pokušava da se vrati na presto, organizujući vojnu ekspediciju na Vagriju, sa cilјem uništavanja pobunjeničkih centara. Nakon početnih uspeha, Kruko ga je namamio u potpuno ispražnjenu palanku Ploen. Čim je Buto ušao sa vojskom u grad, Kruko ga je opkolio i započeo opsadu. Pokušaji iskradanja iz grada, radi dovođenja pomoći, odreda su propali. Nakon skoro dve nedelјe opsade, gladna i žedna Butova vojska pristaje na predaju; Kruko je obećao da će im svima poštedeti živote. Reč je pogazio, celokupno lјudstvo, do jednoga, je posečeno mačevima. 1075. godine, na krilima pobede, proglasio se kralјem venedske federacije, uspešno pre toga okončavši rat sa Dancima, sklopivši mir 1095. g. sa njihovim kralјem Erikom I. 1105.g. Henri, mlađi Godeskalov sin, okuplјa vojsku, sastavlјenu uglavnom od dobrovolјaca i oko 1000 vlastitih pristalica; hitro upada u Vandaliju i okupira Vagriju. Kruko, već u godinama, mu nudi primirje, Henri pristaje i obojica vladaju, svaki svojom teritorijom. Kruko se, u poznim godinama, oženio Slavinom, ćerkom Svetibora I, princa od Pomeranije. Pomorjani su pripadali vendskom, odnosno srpskom narodnosnom korpusu, kako piše Bertijus: „Pomeranija, koju naseljavaju narodi Vandala, svoje ime je dobila od ranijih stanovnika, što se pre njih naseliše uz Baltičko more, zauzevši teritoriju od Halštata pa sve do Livonije, gde se završava njihova granica. Pomorjani su, stoga, stanovnici morskih obala ili, kako oni sami sebe zovu, Pomorcima. Imah prilike i da glasno i jasno čujem njihova vlastita imena koja glase: Bogoslav, Vladislav, Vislav i ona, starinom, nisu germanska već slovenska“.

Slavina, znatno mlađa od Kruka, dogovara se sa Henrijem da ga ubiju. Henri zove Kruka na gozbu. Slavlјe se odužilo do duboko u noć i, kada je Kruku, iako je bio u dobroj kondiciji, otežana glava od medovine pala na sto, Henri je priskočio i odrubio mu je jednim zamahom mača. Tako se neslavno završio život ovog ambicioznog tiranina. Henri ženi Slavinu i plemena Veneda ga prihvataju za kralјa. Na skupštini, Henri pravi vrlo jak savez sa norveškim kralјem Magnusom. Raco, princ Rigena i Krukov unuk, osniva Racburg, veliki grad kršten njegovim imenom. Posle će se Raco upustiti u niz vojnih čarki sa Henrijem; završavaju se Racovim povlačenjem na Rigen, a Henri zauzima njegov grad. Pod oružanom pretnjom, pristaće da Rigenom vlada Valdemar, Henrijev sin. Henri će, za svoju prestonicu, izabrati grad Ljubin u Vagriji. Raco i njegovo pleme Rugija nije dugo mirovalo. Uslediće rat sa Henrijem i velika bitka na polјu kraj reke Trave gde su veliki poštovaoci Radogostovi posečeni do nogu. Od njihovih izranavlјenih leševa, napravlјeno je čitavo brdo. Ova lokacija, po njima, dobila je ime Ranjeno brdo (Runiberg).

Henri je, konačno, zavladao Rugijima, Bodrićima, Kišanima, Circipanima, Ljutićima i Pomorjanima, ujedinjenim od Elbe do Visle, uklјučujući obalu Baltika, naselјenu plemenima Brizerjana i Stodorjana, stanovnika oblasti Brandenburga i Havelburga. 1113.g. vodiće se drugi rat sa pobunjenim Rugijima. Oni su, prethodno, odbili da plaćaju danak, masakriravši princa Valdemara, svog guvernera. Henri, pojačan Saksoncima, preduzima kaznenu ekspediciju na ostrvo. Nјegovom besu niko nije mogao umaći. Pored lјudi i naselјa, stradala su i paganska svetilišta Svetovidova, Radogostova, Porevidova, odreda pretvorena u pepeo. Henrijevom smrću, moć venedskog carstva nezaustavlјivo opada, sve do konačne potpune propasti. Glavni uzrok su provocirani građanski ratovi između hrišćana i pagana. Sukobi nepomirlјivih strana besne u kontinuitetu, nekada slabije, nekada intenzivnije. Henrija nasleđuje Svetopolk, njegova rezidencija je Libek, grad u intenzivnom razvoju. On se, već 1130. godine, suočio sa velikom pobunom Vagra i napadom na grad Verle. Naselјe se nalazilo na granici principala Venda, na reci Varnavi. Verle, nekada Venden, od 1235.g. postaće baronija u sastavu Svetog Rimskog Carstva. Kraljevska kuća Verle povezana je sa kraljevskom kućom Bodrića iz maklenburga. Niklot (Nikola) kralj Bodrića, primiće hrišćanstvo i ovi baroni će vladati sve do 1918.g. kao severno- nemačka dinastija zapadnih Srba. Bili su povezani sa kraljevskom kućom Švedske. Pobuna je poprimila velike razmere pa je Svetopolk bio prisilјen tražiti vojnu pomoć od Adolfa, vojvode od Šaumberga. Adolf je bio provereni saveznik Bodrića u bojevima sa Vagrima; nakon Henrijeve smrti 1127. godine, obnovio je obavezu vojne pomoći sa njegovim sinovima Svetopolkom i Kanutom.

Hristijanizaciju je vrlo organizovano provodio sveštenik Vicelin, prozvan *apostolom Veneda* *(Vagra*). Rođen je u distriktu Minden (Vestfalija), u gradu Hamelu. Zahvalјujući prijatelјstvu sa Henrijem, svoju misiju je otpočeo iz Libeka, sa blagoslovom arhipiskupa iz Bremena. Podigao je manastire u Neuminsteru, Holštajnu, Segbergu i Hogersdadu, kao i mnoge crkve. Na crkvi u Bosauu, sačuvanoj do danas, piše: „Sazidao je Vicelin 1159.g.“. 1149. godine biće izabran za biskupa u Starigradu. Poput mnogih sveštenika, uposlenih na širenju hrišćanstva, Katolička crkva je beatifikovala Vicelina. Hristijanizacija će izazvati jaku reakciju kod većinskog mnogobožačkog stanovništva, što nanovo uzrokuje niz krvavih sukoba. Svetopolok gine u jednoj bici sa Rugijima 1133.g. Sličnu sudbinu doživeli su Svetopolkovi naslednici Suniko i Kanuta II, likvidirani u međusobnim sukobima pagana i hrišćana.

Pribislav I dolazi na vlast, zajedno sa Niklotom I, 1136. godine, međusobno podelivši sfere uticaja; Niklot je na čelu Kisina i Circipana, gospodareći na istoku okruzima gradova Šverina, Kvecina i Malhova. Time je restaurirana drevna kralјevska linija Bodrića. Pribislav počinje i okončava brzi rat, bitkom kod Odenzea, protiv Erika III, kralјa Danske. Niklot i Pribislav odbacuju hrišćanstvo; Pribislav, energičnom akcijom, okupira Holštat i počinje borbu protiv hrišćana, uništavajući i satirući bogomolјe na svom putu. Helmold njegovo ponašanje opisuje kao krajnje gnusno i životinjsko. Piše za njih da su truculante bestiae (brutalne životinje), latronum manus (banda lopova), feris bestis (divlje životinje)...1138.g. podiže naselјe Pribislavgrad, normalizujući odnose sa germanskim plemstvom, po uspostavlјanju čvrste istočne granice teritorija koje obuhvataju oblast istočne Nemačke i zapadne Polјske. Čvrsto u rukama drži važnu utvrdu Brena na reci Havel, kao i važne pogranične utvrde Špandau, Slovengradec, Drevič, Trebinje i Kenbojten. 1147. godine, 13. aprila, donesena je papska bula *Divina dispensatione,* poziv na konačno pokrštavanje Venda. U ratu učestvuju nemačke vladarske kuće Askanija, Vetin, Šenburg i Holštajn, uz pomoć dobrovolјaca iz Danske i Švedske. Papa Eugenije postavlјa Anselma od Harelberga za vrhovnog zapovednika armije od 100000 lјudi. Vojni se pridružuju biskupi od Hamburga, Magdeburga, Halmštata, Minstera, Marseburga i Brandenburga. Helmold je ovako komentarisao biskupske namere: „Nije tu bilo ni pomena o hrišćanstvu. Reč je bila o novcu“. Hristijanizacija je bila samo dobar izgovor za plјačku bogatih vendskih poseda, gradova i trgovačkih centara. Krstaški rat široke koalicije Henrija Lava, Konrada, vojvode od Saringa i Alberta Medveda, protiv Pribislava i Niklota, završiće se mirovnim sporazumom. Albert, zvani Medved (1100 – 1170) lojalni vazal saksonskog vojvode Lotara I, bio je vojvoda saksonije (1138- 1142) a od 1123.g. je upravljao i Lužicom. Niklot je zabeležio početne uspehe; stavio je Vagriju pod kontrolu svojih trupa i, zahvalјujući čvrstoj utvrdi Dobin, gde se sklanjao nakon brzih udara po udruženom neprijatelјu, uspeo je teutoncima i dobrovolјcima iz Švedske i Danske naneti velike gubitke. Dobin je bio zamak izgrađen između jezera Šverin i Depa u oblasti Venčo – obuhvatala je površinu od 35 kvadratnih kilometara. Takođe, krstaši su doživeli poraz prilikom opsade Dimina, utvrde Circipana. Saks Gramatik će Niklota nazvati *pontentissimus Sclavorum princeps (Najmoćniji vladar Slovena).* Ipak, neprijatelјi su bili isuviše brojni, skloplјeno je primirje, primoran je na plaćanje krstaškog danka. Niklot će se uspešno opirati Svetom Rimskom Carstvu sve do 1060.g. kada je ubijen prilikom jedne akcije.

Albert je na prevaru zatočio Pribislava (u međuvremenu je vladar Veneda postao hrišćanin), zatvorenog ga držeći sve do njegove smrti 1150.g. Nakon Pribislavove smrti, Albert će se proglasiti vladarom i markgrofom od Brandenburga. Sedam godina kasnije, ova oblast sa Brandenburgom (bivša Brena) postaće glavni principat Svetog Rimskog Carstva i biće to sve do 1806.g. Protiv *Medveda* će jedino manji otpor pružiti Jaka Kopanik, vlastelin iz istoimenog grada na reci Spreji, danas berlinskog predgrađa.

Verski građanski ratovi u konfederaciji Veneda i potonji krstaški pohodi, fatalno su se okončali, bez obzira na povremene uspehe, kako za kralјevsku lozu, tako i za stanovništvo. Uvažavajući snagu Veneda i odsustvo Fridriha Barbarose, Henri Lav sklapa savez sa danskim kralјem Valdemarom i otpočinje sveobuhvatan krstaški rat protiv Niklotovog naslednika. Fridrih Crvenobradi (1122 – 1190) je bio kralj Nemačke, Svetog Rimskog Carstva i Italije. Zbog neposlušnosti, sudiće Henriju Lavu i prognati ga u Norvešku 1181.g. Za Henrija Lava, ujedinitelja vojvodstava Saksonije i Bavarske što će protiv veneda voditi krstaške ratove, monah Vitekind će napisati da je, u drugom krstaškom ratu 1161. godine protiv Pribislava, sina Niklotovog, pobio 70000 žena dece i staraca – nemoćnih civila: „To je taj heroj, oblјublјen od Saksonaca, što je slavio hrišćanstvo istreblјujući cele nacije.“Kad napraviše pustinju pozvaše se na religiju da njom opravdaju svoja zločinstva“. Pribislav II je stupio na presto posle očevog ubistva i vladao je sa bratom Veroslavom. Veroslav će dopasti u zarobljeništvo i bio obešen tokom jednog od krstaških ratova.U pitanju je bio genocid, kao izveštavaju Sakso i Helmold; ništa nije bilo pošteđeno: grobovi, naselјa, sela i hramovi bi bili, pošto je stanovništvo prethodno isečeno mačevima, spalјeni i preorani, da ne ostane kamen na kamenu. Uništen je ceo jedan narod; grupice preživelih stradalnika su pokrštene i germanizovane. Nјihovu zemlјu naseliće Germani. Zabeležene su Henrijeve reči: „ U dubokoj veri odlučih da, ovisno od snage moje reči, 1162. godine po ustanovlјenju našem i, druge godine od početka vojne na podmukli narod Slovena, po božanskom milosrđu, vodim ovaj milostivi rat“.

Ovo je, u istoriji, prvi zabeležen genocid – plansko istreblјivanje naroda. Pre toga, pobednici su se obično zadovolјavali plјačkom i novozadobijenom teritorijom. Ima razloga prigododno se setiti čuvenih reči Teodorikovih, kralјa Italije, upućenih generalima pre svake bitke: „Neka se drugi kralјevi zadovolјavaju plјačkom i razaranjem poniženih gradova; mi ćemo osvajati tako da, našim novim podanicima, bude žao što ranije ne dođosmo da uspostavimo svoju vlast“.Osnovna ideja je, kako uviđa Helmold, pored plјačke, bilo zauzimanje zemlјe Venda zbog njenog izuzetnog bogatstva: „Zemlja pagana obilovaše svim dobrima: žitnim poljima, voćnjacima, ribom i stadima“. Anonimni saksonski pesnik kaže: „Nasrnusmo na njihove granice i tako osudismo podmukli narod Slovena“. Pribislav je bio prisilјen, posle bitke kod Demina, potpisati diktirani mirovni sporazum, sa Henrijem Lavom, predajući mu zemlјu i narod na milost i nemilost. Pre ove odučujuće borbe, 1164.godine, kada je Pribislav odlučio da spali grad da ne bi pao neprijatelјu u ruke, poslednji kralј Veneda je povratio gradove Ilovu, Malhov, Kušin (Holštat) i Magdeburg. Magdeburg, imenom Veliki grad (Magnopolis) osnovao je Antarije, prvi kralj Vandala. Bio je opasan zidinama sa tri visoke odbrambene kule. Dugo vremena je bio sedište carstva Vandala i važan trgovački centar. Henri Lav ga je, posle osvajanja Vandalije, poklonio savezniku Henriju Skotenu. U bici kod Demina posečen je, 6. jula, danski kralј Adolf II.

Osvojenu zemlјu Henri Lav je podelio svojim vernim oficirima, kao nagradu za službu. Magdeburg i teritoriju nekadašnje Vandalije, sa gradovima Meklenburgom, Šverinom, Kesinom i Roštokom, ostavlјa Pribislavu. On će izgubiti život nesrećnim slučajem, posle ranjavanja na viteškom turniru 1178.g. u Lineburgu. Bivši kralј Veneda dobija titulu naslednog lorda i vazalni položaj. Bio je lord od Maklenburga od 1167. do 1178.g. Njegov sin je nosio lordovsku titulu do 1227.g. Potonji venedski lordovi utopili su se u germansko plemstvo. Lordstvo Maklenburg- Šverin vladaće sve do kraja Prvog svetskog rata, 1918.g. Henri Lav postaje sa bivšim kralјem prijatelј te, svoju ćerku, udaje za Pribislavovog sina Borivoja. Njegova majka, Pribislavova žena, zvala se Vojislava.

\*\*\*

\*\*\*

Regija Boristena zahvata ogroman prostor na kome je Kolaksaj, zajedno sa svojim sinovima, organizovao svoju vladavinu. Od starine, poznata su dva Boristena. *Otac istorije,* ovaj predeo opisuje krajnje negostoljubivim, pustim, hladnim i neobično teškim za život. Ovo je teritorija gde su se potomci drevnog skitskog kralja naselili i široko rasprostrli u VII veku pre Hrista. Njihov prvi dolazak pada u godinu 1514. pre naše ere, kako piše Herodot.

Drevni stanovnici sa obala Boristena bili su Kelti i Kimeri. Nekoliko vekova kasnije, na ove teritorije dolaze grčka plemena: Boristeni, Halizoni, Agrikole i Kalipidi; kultivisaće zemlju i civilizovati je, osnivajući kolonije i praveći pogodne luke, angažujući se u trgovini, razvijajući živi pomorski promet sa maticom. Sarmati, njihove komšije, podižu na ušću reke Boh u Boristen, drevni hram Cer, nedaleko od naselja Boristen, kome Grci daju ime Olviopolis. O čestim čarkama i borbama grčkih kolonista sa Sarmatima, pored Apijana, piše i Diodor sa Sicilije. Ipak, mnogi pojedinci i familije su opstali nakon ovih sarmatskih *revolucija*. Herodot navodi imena naroda što napustiše prostor uz Dnjepar, ispod pustinje Gero, preko puta Kijeva, gde sa svojim stadima lutaju nomadska plemena Skita. To su Antropofazi, Melenheleni, sa gradom Černigovom, Geloni i Budini. Ime Odina, boga- zakonodavca kod Skandinavaca, proizilazi od naziva Budina ili Vodina.

Dolazak slovenskih plemena, u regiju Boristena, pada u prvi vek kada počinje njihovo mešanje sa starosedeocima i ostalim narodima. Kao podanici Bosforskog kraljevstva, plaćaju danak Mitridatu. U njihovom susedstvu žive plemena Alana, Ostrogota i Bugara. Sloveni podižu izuzetno značajno utvrđenje Sarkel koje će, 900. godine, osvojiti Pečenjezi. Pleme Poljana zauzelo je Malu Rusiju, odakle je krenuo njihov ubrzani marš protiv Grka. O etimologiji njihovog imena pisao je Nestor, dodavši da su poljski Kosari i Poljani, osnivači Kijeva, poreklom bili Sarmati.

Ovo sarmatsko pleme ne treba brkati sa Poljanima naseljenim na obalama Dnjepra; oni su, starinom Sloveni, susedi srpskog plemena Drvljana (Drevljana), čije ime dolazi od reči *drvo* i označava stanovnike šumskih predela. Drvljani su ime dobili u Lužici, od strane tamnošnjih stanovnika. Glavni grad im je bio Drvoban na čijem pepelu je, posle sukoba Srba i Germana, nikao današnji Gerlic. Najorginalnije ime Drevljana se sačuvalo u nazivu grada, nedaleko od Lunenburga, po imenu Drawehn; nemački izvori ga beleže i kao: Drevener, Drawanen, Drewjanen. Domovina Drvljana je bio hanoverski Wendland i sam grad Hanover, današnji centar SPC za Zapadnoevropsku eparhiju. *Zbornik Smilja Dabižova* *Vasilija* iz 1344.g. navodi tri drevljanska srpska plemena koja su, 641. godine, došla u današnju Crnu Goru, u oblast Plava, pod Komovima. Ovaj zbornik je pronađen u manastiru Ćićevo kod Andrijevice.

Drvljani su se graničili sa kijevskom oblašću. Glavni grad, upravno i trgovačko središte, im je bio Korosten ili Novopolj. Drugo, važno središte, bio je Ovruš ili Oleg. Nestor nas izveštava i o plemenu Duljeba, pišući o etimologiji njihovog imena, navodeći dokaze tvrdnji kako je u pitanju jedno od brojnih slovenskih plemena. Živeli su u arealu reke Bug i po njoj dobili ime Bužani. 619.g. vodili su rat sa Avarskim Kaganatom. Pleme Volinjana, koje je sa Poljanima i Drvljanima učestvovalo u kasnijem nastanku ukrajinske nacije, u petom veku pre n.e. naseljavalo je obale reke Neve, odakle su se proširili na močvare Polezije, u severnom delu Volinije. Drevno ime Volinije bilo je Volijum. Jornand pominje i ime Olim. Ova oblast se nazivala Pripjat ili Tripjat, jer njome teče više od 15 reka što se ulivaju u jednu. Pleme Gota je pristiglo u ove krajeve u drugom veku, po nalogu kralja Filimera. Ulfila, gotski prvosveštenik, sa dozvolom imperatora Konstantina ΙΙ, prevodi na gotski jezik četiri *Jevanđelja*, godine 367. Prvo štampano delo Ulfilinih prevoda objaviće Junijus 1665.g. Na Pripjatu će Goti napraviti brojne prelaze preko reka, polovinu na jugu i isto toliko na severu. Zahvaljujući ovim prelazima, prešli su Pripjat, porazili pleme Spala i nesmetano nastavili svoj prodor ka Azovskom moru.

Herodot piše: „Pleme Neura i Budina, nosi sva obeležja pripadnosti slovenskom etnukumu. „Neuri imaju skitske običaje. Za vreme jednog pokolenja pre Darija, morali su da napuste svoju zemlju zbog zmija. Mnogi su se gmizavci pojavljivale iz njihove zemlje, a još više ih je upadalo spolja, iz pustinje, dok nisu bili prisiljeni da napuste zemlju i nasele se među Budine. Izgleda da su svi ovi ljudi čarobnjaci jer Skiti, pa i Heleni, nastanjeni u Skitiji, pričaju da se svaki Neur jedanput godišnje pretvara u vuka a zatim ponovo dobija svoj prvobitni oblik. Mene nisu mogli u to da uvere, ali oni uporno tvrde da je to istina, pa se čak i zaklinju“. Drevna, mitološka veza između vuka i natprirodnih sila poznata je i naročito zastupljena među severnim i balkanskim Indoevropljanima. Stoga, postoji dovoljno razloga da se, u slovenskoj jezičkoj grupi, reč volhvi (od starije \*ulqusu-), volhovanije (volšebnost, čarobnjaštvo), prepozna kao korenska imenica sa značenjem *rod* pa bi ova, idioglotska složenica, značila vučiji rod. Na tom putu treba tražiti poreklo priča ispričanih *ocu istorije* u Tripolju. Vradžbinama i proročanstvima, bavili su se i kimerijski kolonisti u Kampiniji, poznati kao vešti rudari, pristigli na Apeninsko poluostrvo preko Balkana, dunavskim putem. Vuk je totemska životinja kod Srba i Slovena, božanski simulakrum kulta predaka, teriomorfna teologija drevnog srpsko- slovenskog predstavljanja božanskih epifanija. Na vuka, kao totemsku životinju, podseća i pesnik Vergilije: „Ove čarobne trave Meris mi dade sam, na Pontu golema množina ih raste. Često Merisa videh gde krije se po šumi ovoj, pretvoren u vuka travom, gde duše iz grobova zove i žito posejano na druga prevodi polja”. Simbolika vuka ugrađena je u religiju, očuvana u oskudnim i slabim crtama, dok još uvek postoji autentičan memofond sa verodostojnim podacima u usmenim predanjima i folkloru.

Ime Budini potiče od slovenskog apelativa *biti budan* u smislu spreman. Herodot izveštava o brojnom plemenu naroda veoma plavih očiju, riđe kose – podižu kuće i grade hramove od drveta. Starosedeoci su, αυτοχτονης, zanimanjem stočari; hrane se hlebom i bave povrtlarstvom. Neuri i Budini su gostoljubivi, slave boga Dionisa i vešti su u građenju brodova i izradi oružja od metala. Šafarik je njihovo poreklo smatrao srpskim.

Ptolemej, u *Geografiji,* piše: „Opet, između Peukina i Bastarna su Kaprijani iznad kojih su Gebini i Budini“. Pominje ih i Pomponije Mela, navodeći kako Budini nastanjuju drevne gradove. Budine i susedna plemena, nabraja Plinije: „Od Tafrisa se dalje protežu, naslonjeni na Auhete: Neuri kod Boristena (Dnjepra), Geloni, Tusageti, Budini, Basilide i Agatirsi plavičaste kose. Egipatske, grčke i rimske izveštaje, dopunjava Amijan Marcelin, delom *Res gestae*. Marcelin je bio u službi kod glavnokomandujućeg rimskog vojskovođe za jugoistok, imperatora Julijana Apostate, sa središtem u Sirmijumu, imajući vremena na pretek za upoznavanje društveno- političke situacije u tom delu Carstva. Marcelin, vojnik od dvadesete godine, rođen oko 330.g. prateći dugogodišnji pohod svoga cara, marljivo je beležio događaje uz prigodne komentare. Umro je oko 395. godine u miru svoje rimske vile kao poštovan i vrlo uvažen građanin. O Neurima će zabeležiti: „Među njima, Neuri borave u Sredozemlju, okrenuti susedima ka severu. Posle njih su naselja veoma srčanih Budina i Gelona; ovi, vrlo ratoborni ljudi, kad zarobe neprijatelje svoje, skidaju im kožna odela i od njih udešavaju haljine za sebe“.

Od Kijeva se, između istočnih Karpata i Dnjepra, proteže prostor tzv. Tripoljske civilizacije, nesporno slovenske i potvrđene arheološkim nalazima gde, u prvoj polovini X veka, Porfirogenit smešta i deo srpskih plemena. Pontsko- karpatski Neuri najstariji su Sloveni ove prostrane oblasti; prema razaznatim denominacijama, tu spadaju i starosrpska plemena. Sa Tripoljem, kulturno je povezana lužička oblast, od XII veka pre naše ere, kao i Zakavkaska, preko polihromne keramike.

Na ovom prostoru Herodot, pored Neura, pominje Kimerce i Sigine, pleme naseljeno preko Istera: „Jedini, za koje sam bio u stanju da doznam da stanuju preko Istera, jesu ljudi imenom Sigini, što se odevaju kao Međani. Konji istih, dlakavi su po celom telu i do pet prstiju dugačke dlake, mali i tupoglavi, odozdo izvinute njuške, ne mogu nositi čoveka; kad su upregnuti u kola, brzi su te se, stoga, zato i koriste. Zemlje Sigina protežu se sve do naselja Eneta na Jadranu. Kazuju da su napustili Mediju, a kako to uradiše, nisam u stanju da objasnim jer bi sve to moglo da nastane u dugom vremenskom razdoblju. Ligijci iznad Mesalije, Sigine zovu trgovcima a Kiprani kopljonošama“.

Po legendi, narod Sarmata su izrodili Skiti, tokom njihove veze sa Amazonkama. Antički istoričari su, žene ratnice, svrstavali u narod Sarmata i za to iznosili dokaze. O njihovom poreklu i boravku na Tauridi (grad Herson i oblast Crnomorskog basena) pišu Justin, Strabon i Diodor sa Sicilije. Takođe, pominje ih Homer, Hesiod i Ovidije. Grci su, u Amazonkama, gledali smrtne neprijatelje te one, u njihovoj istoriji i mitovima, zauzimaju počasno mesto. Stoga, nije čudno što Ahil, najveći grčki junak ubija amazonsku kraljicu Pantesileju. Hronike beleže kaznenu ekspediciju Grka na Amazonke 1236.g. pre nove ere, između pohoda Argonauta 1254.g. pre n.e. i, vojevanja na Troju godine 1219. pre Hrista. U istorijskim beleškama našao se i Tezej. Njegov sukob sa Minotaurom datovan je u 1233. godinu pre n.e.

Jason, kako kazuje mit, prekida odnose sa Medejom 1244.g. pre naše ere, vraća se sa družinom i, rešava na rat protiv Amazonki. Posle toga, Amazonke se sele iz Tauride u Aziju, zajedno sa svojim muževima – Skitima. 1236.g. pre nove ere, amazonska plemena se utvrđuju u oblasti reke Don. Plinije, o matrilinearnom sistemu uređenja amazonskog društva, piše: „U sarmatskom društvu žene su dominantne i tamo vlada ginekokratija“. Godine 380 pre n.e. sarmatska plemena napadaju ostatke Skita u Aziji i počinju ratove manjeg obima na tlu Evrope.

Pleme tzv. *kraljevskih* Sarmata, po izlasku iz Azije, u III i IV veku, vlada plemenima na Tauridi, u sklopu višenacionalnog Bosforskog Kraljevstva. Jedan od najuticajnijih sarmatskih kraljeva bio je Griško Orović; njegova odlično organizovana konjica uspešno se suprostavljala rimskim trupama, piše Zosim. Pod sarmatskim vladarima, ovo kraljevstvo će, kako- tako odolevati, sve do velike vojne Konstantina Velikog od 319.g. do 322. godine Nešto kasnije, Kraljevstvo Bosfora će zadesiti građanski rat, pobuna plemena na Hersonesu. Neprijateljstva i mir će se smenjivati sve do 344.g. kada Sauromata IV, u dvoboju, pobeđuje Farnaka, vođu *Hersonita*. Pobeda je značila mir i pristanak pobeđenih da kralju plaćaju redovan godišnji danak.

Na politički status nije uticao poraz od Gota iste, 344. godine. Da Goti potpuno ne poraze Sarmate, pomogao je Konstantin Veliki sa svojom vojskom od 300000 ratnika. Sam pogled na ovu vojnu silu odvratio je Gote od same pomisli na borbu. Utehu pobeđenima donelo je republikansko uređenje na Hersonu i proglašenje zavisne republike Herson. Kasnije će, mnoge sposobne sarmatske vojskovođe, predvoditi rimske trupe: „Multi tribuni Sarmatae in exercitu romano occurrunt“, piše Euzebije u Konstantinovom životu. Sarmati će imati problema sa Kvadima, na reci Mart, moraće se taktički povući, prepuštajući im pljačkanje rimskih provincija.

Sarmatima su dugo vremena vladali Melenheleni, pleme *kraljevskih* Sarmata, nametnuvši im svoja verovanja, običaje i umetnost. Po sredi je bio tkzv. skitski životinjski stil; ovo ime je dobio pošto mu je glavna tema bilo prikazivanje životinja: lavova, medveda, jelena, divokoza i konja. Njihov glavni grad bio je Černihov, udaljen oko 700 vrsta (jedan vrsta oko 1,4 km) od obale Azovskog mora. O njima piše Herodot: „Jedan deo njih stanuje oko reke Don. Tu su brojniji u odnosu na one čiji je dom u regiji Severne Skitije. Osim Melenhelena, tu nema nijednog drugog naroda, jer je tamo krajolik močvaran i pustinjski. Vode Mediterana udaljene su od naroda Melenhelena čak 700 vrsta napornog marša“. Nićifor Gregora, Černihov naziva glavnim gradom *crne Rusije*, aludirajući na njegovo ime. Mitridat, kralj Ponta (Kraljevstvo na Bosforu), ujedinio je pleme sarmatskih Jaziga sa Alanima i Roksolanima, krenuvši u Evropu gde je vodio ratove protiv Skita i Rima 81.g. pre n.e. Jazige ili Jezici, u izvorima se još imenuju Jasima ili Jašvingama.

Pleme Melenhelena pominje Jovan Rajić u svojoj *Istoriji*: „Kada je na Zapadu carevao Honorije, u njegovu zemlju su upali varvari. Ko su oni bili i kako se to zbilo, biće sada ispričano. Ranije je gotskih plemena bilo mnogo, a i sada ih je mnogo no, najveći i najznačajniji među njima, bili su Goti, Vandali, Vizigoti i Gepidi. Ranije su se, istina, nazivali Sauromatima i Melenhelenima. Neki su ta plemena imenovali Getima. Svi ti narodi, kako je rečeno, razlikuju se jedni od drugih samo po imenu, no u svemu ostalome oni su slični. Svi oni su bele puti, imaju ruse kose, visoki su i lepog izgleda; kod njih su isti zakoni i ispovedaju jednu te istu veru. Svi su arijanci i govore jednim jezikom, tzv. gotskim; kako mi je rečeno, u drevnosti su bili jedno pleme, no potom su počeli da se nazivaju na razne načine: po imenima onih koji su im bili vođe. Taj narod je, od drevnih vremena, živeo na toj strani Istra. Zatim su Gepidi zauzeli zemlju oko Sigiduna i Sirmijuma, gde oni prebivaju i u moje vreme“.

Sarmatsko pleme Kosara (Hazara), dolazi i učvršćuje se u Kaspijskom bazenu od godine 212. do 375.g. Svoja naselja proširiće duž cele Crnomorske oblasti do 552.g. Glavni gradovi postaju Astrahan i Balangiar.O Iz Azije, gde im je glavni grad bio Amal, preduzimaće evropske pohode sve do osmog veka; vojno- politički će potpuno nestati do 1016. godine. O životu Kosara, između ostalih, piše arapski putopisac Masudi. Njegove beleške objaviće grof Čaki u Parizu 1778.g. naslov beleški je Izveštaj iz Amala Kao pokoreno stanovništvo, živeće u Aziji do XIII, XIV veka. Kosari iz Azije, plaćaće danak Vizantiji sve do 701. godine, kada je sa trona zbačen Justinijan II. U vazalnom odnosu prema Romjeskom carstvu ostaće do 945.g. 318. godine, sudariće se sa Hunima, na Crnom moru. Jedan deo Kosara će im se pridružiti, u grandioznom pohodu na Evropu 375.g. Tada će Kosari doći i do Srbije. Naseliće se na Kosovu, ova pokrajina je po njima dobila ime. 448. godine, savez mnogih plemena, se učvršćuje krunisanjem Ele, jednog od Atilinih sinova za kosarskog kralja. Kosari će, uznemiravani od susednih plemena i iz predostrožnosti, podići, na Kavkazu, dugačak odbrambeni zid, čija će se gradnja protegnuti od 531. do 579.g. U svoj najveći evropski pohod Hazari će krenuti 627.g. Iste godine, sklopiće savez sa Iraklijem i, zajedno sa vizantijskim trupama, učestvovaće u ratu protiv Persije.

Kosari će postati stanovnici Berzilije, današnje Litvanije. Izuzetno vojno organizovani, širiće svoja naselja, dalje na jug, od godine 624. Tek od 1320.g. Kosari će biti podanici vojvode od Litvanije, vremenom se pretopivši u Litvance.Takođe, postaju saveznici Avara i, sa velikim vojnim odredima, uz obećanu platu i udeo u pljački, učestvovaće u avarskim panevropskim pohodima. Okupiraće Poljsku i teritorije srpskih plemena Vjatića i Radimića, u zemlji Venda. Godine 680. pleme Kosara je na vrhuncu – kontrolišu široke teritorije između Crnog i Kaspijskog mora, i šire, na sve četiri strane sveta. Na ovoj teritoriji, imaće devet pokrajinskih saveza, organizovanih u županije. Uspešna vojna na Tauridu otpočeće 683. godine; 720. godine, kada su bili na vrhuncu moći, vizantijski car Leon traži kosarsku princezu za ženu svome sinu. Od 790. do 811.g. oni će svoj uticaj proširiti na zapad, kako navodi Anonim.

Strateški, izuzetno važnu tvrđavu Sarkel, ponovo će obnoviti na Donjecku, između 860. i 864. godine. Važno utvrđenje pašće Rusima u ruke 965.g. 1244. godine zauzeće ga i spaliti Tatari prilikom vojne na tzv. Malu Rusiju. Pod kraljem Ivanom Vasiljevićem Kozaci (Kosari) će obnoviti svoje domove 858.g. U XVI veu stanovništvo sa Dona i Dnjepra će se ujediniti pod zajedničkim imenom Kozaka.Kosari relativo kasno primaju hrišćanstvo, a krajem IX veka, dopustiće Ugrima, njihovim vazalima, preuzimanje uprave nad Mađarskom. 896.g. za kralja je, njihovom dozvolom, izabran Arpad. Nedugo zatim, izbila je pobuna, predvođena plemenom Kabara, protiv novouspostavljenog kraljevstva. Kabari, slovensko pleme sa Kavkaza, opkolilo je naselja Kosara u tom regionu no, pobuna će biti brzo ugušena. Ovo pleme bilo je prisiljeno da se iseli i vrati u Aziju; njihova naselja preuzeli su Kosari. U Mađarskoj će se vojno- politička dominacija Kosara nastaviti sve do 948.g. Opadanje njihove moći, rastegnute na širokom geografskom prostoru, krenuće porazom i njihovom okupacijom od strane bliskog naroda, Kozaka ili Čerkeza, sve do vremena kada će se formirati kao jedinstvena nacija. Sarmati Kerketi ili Čerkezi, preci su Kozaka sa Dnjepra, kako uviđa Plinije: „Sarmati, sa vrhova Kavkaza, znani su kao Kerketi sa Kubana“. Strabon veli: „Više znani kao Meoti, Kerketi. Etimologija reči Kozak (Kazah) ukazuje na plemena skitskih planinaca. Po Kazasima će njihova zemlja dobiti ime Kazahstan.U Kursku će, 1282. godine, biti osnovana velika kolonija Čerkeza. Njena izgradnja koordinirana je pod palicom guvernera Kanijeva. Kozaci sa Dnjepra i Ukrajine biće pod vlašću Rusa do 1667.g. sa širokim pravima autonomije.On će osnovati i novi Čerkesk, grad na Dnjepru. Prvi je bio podignut na Donu.

U Poljskoj, u oblasti Zaporožja, broj stanovnika kozarskog porekla će se povećavati. Sigismund I, držeći do njihovih vojnih usluga, dodelio im je zaporošku zemlju, sam potičući njihovo naseljavanje; bili su odani, vojnici vični ratovanju i ratnim lukavstvima. 1557.godine, poljski princ Dimitrije Višnjovečki, izabran je za kozačkog atamana – velikog generala. On je, potican od Sigismunda, formirao jaku vojsku 1562. godine. Iduće leto je pregazio Vlašku, noseći se idejom da napadne Konstantinopolj i oslobodi ga turske vlasti. Armiju Kozaka, u službi Poljske, proširiće i izvrsno opremiti kralj Etijen, stupivši na presto godine 1576. Takođe, dao im je zemlju i grad Trečimirov.

Kozaci će vršiti i jedan vid državne službe nalik miliciji, sličan službi Skita u antičkoj Grčkoj. Ovaj vid organizacije, Kozaci će preneti u svoju prestonicu na Dnjepru. Na ovoj reci sagradiće, 1572. godine, treći istoimeni grad, Čerkesk- bataj, na novoj lokaciji i nešto višem terenu, u odnosu na stari. Izgradnjom novog grada, njihovi sveštenici će prihvatiti celibat, koga su se odrekli nekoliko stoleća ranije. Uz dosta problema, nova crkva biće osvećena tek 1811.g. Iako su imali pod Rusijom široku autonomiju, Kozaci će često ispoljavati veliko nezadovoljstvo; pobune će pratiti strašna razbojništva. Velika pobuna vodiće se protiv kralja Petra Velikog. Nakon pobede nad kraljem Francuske Šarlom XII, kod Pltave 1709. godine, Petar će pobunu ugušiti do korena; glavni organizator zvani Mazepa i vinovnici će pobeći, stavivši se pod zaštitu Turske, na ostrvu Oleš. No, 1733. godine, otpadnicima će biti oprošteno i oni će se vratiti pod okrilje *majčice Rusije,* za vreme vladavine imperatorke Ane. U vojevanju protiv Turske, 1787. godine, ponovo se iskazuju kao nenadmašni borci; kao nagradu, dobiće ostrvo Taman 1790.g.

\*\*\*

Alani (Serboi), tako su prozvani po istoimenoj planini (Alin) gde su se nalazile njihove glavne gradine. Masiv Alin, u geografskim atlasima, ima različita imena; prema nekim autorima, smatra se granicom između Azijske Skitije i Sarmatije. Al Masudi, arapski putopisac, Alane identifikuje sa Serima, spominjući kralja Es Serira: „U svojoj moćnoj vojsci, on ima 30000 dobro naoružanih konjanika i to mu daje prednost nad njegovim susedima. Inače, cela njihova zemlja je dobro obrađena i naseljena. Moćniji su i od svojih komšija Kašaka. Kašaci, ne bi li nekako sačuvali svoju nezavisnost, morali su podići brojne zidine i citadele, od mora pa sve do duboko u kopno. Postoji dosta kontroverzi oko toga na kom moru oni žive; jedni vele da je to Mediteran, dok drugi zaključuju kako je reč o Pontu. Ja ću ovde samo da primetim kako njihova zemlja nije daleko od naroda Trebizonda“.

Za Amijana Marcelina, Alani su bili pripadnici skitske nacije. On je, u svojim knjigama, opisao njihov život, verovanja, običaje, herojska nadmetanja i kretanja, kao i dolazak Alana na Tauridu 61. godine pre Hrista. Po njemu, Neuri, Budini, Geloni, Agatirsi i Melenheleni i, uopšte, svi narodi naseljeni do reke Gang u Indiji su – Alani. Sholiast kaže: „Kako pesnik Gelan piše, njihov jezik je govor Vilka, sličan po lepoti jeziku okrutnih Sasa“. O Alanima piše i A.G. Maš nazivajući ih Asima: „Posle strašnog poraza nekadašnjih stanovnika Germanije, u bici kod Varcele u Italiji oko 150.g. pre n.e. u germanske zemlje upale su horde došljaka sa Istoka. Oni su osvojili Saksoniju, približili se Holštajnu, a zatim krenuli na Dansku da bi se, na kraju, naselili u Švedskoj. To su bili, poznati u danskoj istoriji Asi, čiji je vođa bio Zigte, sin Fridulfa ili Frialofa. U Danskoj i Švedskoj, dobio je ime drevnog švedskog boga Odina da bi, na kraju, počeo da se predstavlja kao taj bog. U Švedskoj je bio toliko poštovan da mu je kralj Gilf predao vlast u svojoj zemlji. Njegova supruga zvala se Friga ili Freja. Zaro detaljno govori o njegovim magijskim moćima i bezbožnim delima. Priča o ovom vojskovođi zasniva se, uglavnom, na tekstovima iz Eda. Zapisi uključuju i drevne pesme recitovane u svečanim prilikama. Autori pesama znali su bolje prilike u vlastitoj zemlji od latinskih i grčkih istoričara Zigteova pojava, u ovdašnjim zemljama, vezuje se približno za 50 godinu pre n.e. Isto kao i za života, kada se izdavao za boga, on i njegova supruga su, i posle smrti, poštovani kao bogovi. Njegove figure stavljane su pored Tora. Kao simbolično obeležje, Tor je imao glavu bika. Odin je, u istom svojstvu, dobio obličje jastreba. Statua Frige mogla se prepoznati po ženskom liku. To je zapravo onaj Odin koji se kod nas zove Vodan. I, mada se, u ovim mestima, zadržao kratko vreme, njegov utucaj na mitologiju Venda je veoma značajan jer, ne samo što je učvrstio Radogosta nego je, sa sobom, doneo i drugo sarmatsko božanstvo u Meklenburg sam bivajući obogotvoren“. O seobi Alana iz Podonja u Poljsku, Germaniju i Francusku, svedoče mnogi izvori. Francuski gradovi, na primer, Alanson, a, kako tvrde, i čitava oblast na Pirinejima – Katalonija (Gotoalanija) nazvani su po imenu plemena Alana. Vrlo je verovatno da je deo migranata, preko Poljske i Litvanije, stigao u Skandinaviju, što je dalo osnova za priče o seobi bogova – Asa, Alana.

Izuzetno dramatično je bilo potpadanje Alana pod vlast Huna, njihovo ujedinjavanje i zajednički pohod na Evropu. *Periplus* Marcijana Heraklejskog, iz trećeg veka, određuje prostor koji naseljavaju Huni: „U okolini Dnjepra, iza Alana, žive takozvani Huni“. Amijan opisuje Hune na osnovu gotskih legendi: „O hunskom narodu ovlaš se govori u drevnim letopisima. Huni žive iza Meotskog jezera, blizu Ledenog okeana i njihova zverstva prevazilaze svako shvatanje“. Helmold piše: „Sve slovenske zemlje, koje leže na istoku i pune su bogatstva, Danci su nazivali Ostrogard ; danas ih nazivaju i Hunigard, po bivšem hunskom stanovništvu. Tamo je prestoni grad Hue“. Opisavši okretnost i ratnu spretnost Huna, istakavši njihovu veštinu u baratanju lukom i nabacivanju lasa na protivnika, Amijan završava govoreći o njihovim naseljima i kolibama, lutanjima, lukavstvu i strasti prema zlatu. Marcelin, Gelone, Agatirse i Melenhelene, svrstava u Alane, ističući kako su svi plemenite krvi.

Pre sukoba sa Hunima i sklapanja neke vrste pakta, Alani su se, na poluostrvu Kerč, sukobili sa nekim plemenima Gota. Ove sukobe su iskoristili Huni da ih teško poraze i nametnu im vlast 375.g. Neka alanska plemena, severno od Azovskog mora, kao i neka plemena Rusa i Roksolana, nisu ni osetila razmere ove katastrofe. Konstantin VII Porfirogenit, u *De ceremonies,* opisuje kako bi se, u diplomatskoj prepisci, trebalo obraćati vladarima kavkaskog regiona, pominjući Arhonta, vladara Sarbana, naseljenih između Alanije i Sanarije. Naime, kako zaključuje F. Dvornik, neka srpska plemena su bila potisnuta od strane Huna prema Kavkazu, gde su nastavili da žive pod sopstvenom upravom, vlašću što je priznavala neku vrstu vizantijskog protektorata.

U Vizantiji, tokom V veka, veliki uticaj imali su Alani, kako, ne bez izvesnog cinizma, piše Prokopije Cezarejski. Naime, posle raspada Hunskog carstva, na Istok je došao novi alanski talas. Uticaj alanske aristokratije u vizantijskoj državi i vojsci, počeo je rasti – Odoakar je *okončavao život* Rimskog Carstva, osvojio je Dalmaciju, potom istočni deo Carstva,; jednom rečju, Konstantinopolj nije imao drugu opciju na raspolaganju sem da prihvati Alane. Sredinom petog veka, odlučujući uticaj u Carigradu je imao Alan Flavijus Ardabur Aspar, oslonjen na bezrezervnu Ardabur, oženjen drugom kćeri Lava I, su ubijeni, alanski uticaj je minimalizovan, sve do dolaska Justinijana na vlast – seljačkog sina iz unutrašnjosti Srbije. Velike osvajačke ratove, u njegovo ime, vodio je Velizar, izuzetno sposoban Alan.

Domovina Rusa, prema Herodotu, je Persija. Herodot pominje pleme Derusijana kao ogranak skitskog naroda; naseliće se u Skandinaviji i na Altaju. Njihov kasni prodor u Evropu, iz Skandinavije, gde su se obreli oko XV veka pre Hrista, odigraće se u nekoliko etapa. Prvo će osvojiti četvororečje, (teritorije uz reke Rusu, Nevu, Dnjepar i Dnjestar) potom izgraditi prestonicu Moskvu, odakle će vršiti povremene upade u poljsku Krakoviju i Litvaniju. Svoju upravu nametnuće u oblasti Kijeva. Al Masudi, primećuje: „Jedan od brojnih paganskih naroda što ovde živi su Sakalibi, a druga su Rusi. Sklavonjani i Rusi, služe kao plaćenici u hazarskoj vojsci“. Pišući o Sklavinima ili Sakalibima Masudi navodi jedan kuriozum: „Druga vrsta majmuna živi u šumama i džunglama zemlje Sklavona i ima ih kao oblaka na nebu“. O kakvim životinjama je reč ni danas nije jasno jer nijedan drugi izvor ne potkrepljuje Masudijeve navode, mada se on naširoko bavi majmunima poredeći ih sa onim iz Magreba zaključujući kako su majmuni iz magreba „pametniji od sklavinskih majmuna“(!)Hazari su bili susedi Rusa, Alana i slovenskih plemena, svedoči Masudi: „Pored Alana žive Hazari. Hrišćani su i velika nacija. Takođe ih nazivamo i el- Hazranima. U vreme dok ovo pišem, vlada im kralj zvani Tobija“.

Pisani izvori izvode niz dokaza da su Rusi deo naroda Svina ili Sveda – Šveđana. U *Analima Bertianini* tvrdi se da su Rusi poreklom Svini ili Svedi. *Franački anali* to potvrđuju, navodeći da su Rusi sebe nazivali Svinima, za vreme vladavine Luja Debonera, imperatora Nemačke. Jornand navodi kako je zajedničko ime Rosalina – Rusa, kako su sebe nazivali, Suedi (Švedi); tim imenom ih je nazivao narod Estonije i Finske. *Anali svetog Berti*na pojaminju dva pripadnika iz vizantijske delegacije kod Luja Pobožnog *koji sebe Rusima zovu*. Oto I, imperator Svetog Rimskog Carstva, zapisao je: „Rusi, narod što ga znamo pod drugim imenom Norsemani“. Olega, vladara Rusa do 912. ili 920. godine pominje saga *Orvar Odd* kao Old Norsea. Ime Oleg je slovenska transkripcija varjaškog imena Helgvar. Imperator Romeja, Roman I Lekapen, pominje vikinge Varjage; brahijalnom silom brzo su zauzeli sve trgovačke centre na Dnjepru i Volgi, trgujući sa Arapima i Grcima. Roman navodi plemena Šveđana, Normana, Angla i Guta.

D. Logan, u svojoj knjizi *Vikinzi u istoriji* piše: „839. godine Rusi su bili Šveđani, dvesta godina kasnije, Skandinavci su asimilovani od strane Slovena“.

Arapski putopisac i istoriograf Ibn Haukal, veli za Ruse: „Gledao sam ruske trgovce sa Volge i nikada do sada ne videh očitije ljude; muškarci, visoki kao palme datule, plavi i rumeni, nose kožuhe što im ruke ostavljaju slobodnim. Svaki od njih je naoružan sekirom, mačem i nožem, noseći ih zataknute o pasu. Mačevi su im lepo gravirani, franačke proizvodnje. Svaka žena, preko prsa, nosi kutiju načinjenu od zlata, srebra il' čelika – njena veličina upućuje na bogatstvo, položaj i moć njenog muža. O svaku kutiju okačen je vredan prsten. Takođe, vratove im krase zlatne i srebrne ogrlice. Izuzetno su među njima cenjeni ornamenti od zelenog stakla. Muškarci od njega prave ogrlice svojim ženama“. Persijski putopisac Ibn Rustah, posetio je Novgorod, opisujući kako Rusi ponižavaju Slovene: „... Rusi, žive na ostrvu; treba vam tri dana da ga obiđete; prekriveno je tankom travom i šumom. Puno je vlage, to je za život nezdrava sredina. Odatle Rusi napadaju, tlačeći Slovene, upotrebljavajući brodove za napad i pljačku. Uzimaju ih kao robove i prodaju ih na pijacama. Rusi se ne bave poljoprivredom već se snabdevaju hranom sa slovenske zemlje. Kad se gde u porodici rodi sin, otac novorođenčetu u šaku stavi mač i veli – Neću te ostaviti bez imanja, imaćeš samo ono što stekneš ovim oružjem“. Zbog izuzetne ruske surovosti, Sloveni su ih nazivali skotovima (životinjama).

Za Litvance, Rusi su Gudi (Goti); njihovi preci, su Svedi. Sinkel, Zonara i Kedrin, smatraju Ruse potomcima Skita što se davno naseliše u podnožju Arktika. Odnosno,: „Rusi su narod Skita, stanovnici Taurunuma na Arktiku“. Posredan izvor ovim dokazima je ime boga Tora, vezano uz označavanje visokih planina i gorskih lanaca, kao i tvrdnja Atanasijusa Sinaiteda se svi narodi, sa krajnjeg severa, označavaju Skitima; među njih spadaju Goti i Danci (Dani). Pišući o plemenima ranih, prvih Skita, Plinije žali što je ovaj narod, ostatku čovečanstva, ostao potpuno nepoznat: „Drevni Skiti dotrajaše do svoga bednog kraja a većma je žalosno što ostaše nepoznati ostalim smrtnicima“.

Za ime Roksolana, nepoznato u Aziji, čulo se u Evropi nakon ujedinjenja Rusa i Alana. Geograf iz Ravene, nepoznati pisac iz sedmog veka, smatra kako Roksolane čine tri nacije: Alani, Sarmati i Rusi. Godine 68. zbio se upad Sarmata – Roksolana u Meziju, preko ušća Dunava u Crno more. „Većina Roksolana je migrirala sa severa dok su, na Donu i Boristenu, ostala uglavnom skitska plemena, kasnije postradala u ratovima protiv Mitridata na Tauridskom Hersonesu,“ piše Strabon. „Od svih skitskih plemena, tako ostadoše samo Alani i Roksolani“, zaključuje Plinije. Roksolani su bili saveznici Palakusa, vođe Skita sa Taurijena. Pod vođstvo skitskog vojnog zapovednika, princa Tase, stavili su 50000 svojih lako naoružanih vojnika, nasuprot Diofana, Mitridatovog generala. Diofanova teška konjica ih je naprosto masakrirala. Strabon dopisuje: „Behu Roksolani- Skiti prijatelji Rima, neprijatelji Mitridatovi“.

Sarmatsko pleme Besa naseljavalo je Mediju. Besi, Biesses, u značenju moćni, siloviti, besni – Ljutići u Germaniji i Lužičkoj Srbiji. Rano su primili hrišćanstvo, još u apostolska vremena; od 390. godine imaju svoju biskupiju, upražnjavajući crkvenu službu na vlastitom jeziku. Nešto ranije, 376.g. potpadaju pod vlast Anta; sve do 504.g. trajaće njihovi međusobni sukobi tj. *hajdučija Besa,* kako je naziva Jornand. Istrebljenje ovog plemena sprečeno je migracijom u Dobrudžu (Besarabiju). Za neke istoričare Besarabija i Dobrudža su imena- sinonimi. Drevni stanovnici Dobrudže, na prostoru srednjeg Dunava pa do obala Crnog mora, bili su Severjani. O njihovim običajima i specifičnostima pisali su Teofan, Zonara i Nestor.

Zemlja Besa prostirala se, nakon seobe, južno od Dunava. Još 68.g. pre naše ere, potučeni su od Lukula. Posle ovog teškog poraza, jedan deo plemena je prešao reku, naselivši se oko nje, Crnog mora i Dnjestra. U Besarabiji (Beseniji), naseljavanje je bilo okončano sredinom prvog veka. Početkom II veka naseliće severni deo Karpata. Tamo, pogotovo u najsevernijem delu planinskog masiva, manja plemena Besa su se, radi opstanka, udruživala. Bastarni, germansko pleme iz susedstva Besa, takođe je proterano. Međutim, po rimskom istoričaru Liviju, Bastarni su bili srodnici Skordiska, imali su isti jezik, običaje i nošnju, pripadavši narodu Gala. Obzirom da Gale, na teritoriji Ilirije i Dardanije, niko ne pominje osim Livija, nije nemoguća hipoteza da su Bastarni bili Sloveni ili Iliri. „Skordisci, kao i Dardani, bliske njihove komšije, bili su pravi Iliri i ilirski jezik su govorili, to pokazuju imena gradova (Bela zora, Drač, Uskok) i reči slovenske i ilirske... Istinski sledi da, pošto su Skordisci i ostali ilirski narodi svoj vlastiti jezik imali, bastarni takođe jednak jezik sa Skordiscima imali su, te oni, takođe Sloveni (Slavi) morali su i doista bili su, drugačije nazivani Peucima (od Ade Peuka) kako će se videti u događajima vezanim za Aleksandra Velikog“, piše Ivan Švear u Ogledalu Ilirijuma. Livije pripoveda da je Filip, kralj Makedonaca, 571. godine od osnivanja Rima, pozvao, preko svog sinovca Antigona i bastarnskog plemića Kota, da pređu Istar (Dunav) i pomognu mu u njegovom ratu protiv Carstva. On će im, zauzvrat, dati da se nasele u Dardaniji, na prostoru gornje Srbije. Naseljavanjem Bastarna, Filip je računao da će se jednim udarcem rešiti dve muke: one sa Dardanima, pošto sa njima Makedonci behu u stalnom neprijateljstvu i Rimljana, računajući na savez Bastarna sa Skordiscima (jer isti narod behu) i, potom, na eventualan opšti ratni savez protiv Imperije. Skordisci su podigli Skadar (Scodra, Scuttari), a zemlja im se protezala od tog velikog grada, kroz sve pokrajine, do mora Jadranskog.

Persej, Filipov sin, pridobio je u svoj savez Gencija, kralja Ilira i Bastarne, spremnih da mu daju vojsku od 10000 pešaka i konjanika: „Ovi, dakle Bastarni, došli su u Mediju, ilirsku krajinu i onde, kod grada Desudabe se utaborili i čekali ponuđenu platu. Ali, Persej je poslao svoga vojvodu Antigona da kaže vojvodi Bastarna, imenom Klondić, da dovede svoju vojsku do mesta Belazora“.Bela zora (Bilazora) bila je važno geostrateško mesto u Makedoniji, kraj današnjeg Velesa. Beše to najveći antički grad; rasprostirao se na površini od 20 hektara. Osnovali su ga Peoni u VII veku pre Hrista. Peonija je zauzimala deo Trakije, jugozapadne Bugarske i dolinu reke Vardar. Bili su Trako- iliri. Homer, u *Ilijadi,* pominje dva njihova lidera Pirehmesa i Asteropausa, sina Pelagenovog. Imali su svoju kraljevsku dinastiju, odanog saveznika Makedonaca.

Jedan deo odseliće se za Nemačku. Među Germanima, piše Tacit, izdvajalo se, svojom gospodstvenošću, pleme Kauka, držeći pod kontrolom velika zemljišna prostranstva, braneći ih srčano i upravljajući njima s osećajem pravednosti. Druga grupacija Bastarana, ugnjetavana udruženim plemenima Vandala i Gota, staviće se pod zaštitu rimskog cara Proba. Godine 279. prešli su u Trakiju. Naselivši se, postepeno se pretopiše u Rimljane.

Besi, zemljaci Sarmata i Slovena, kakvim ih smatra Strabon, zauzeli su teritoriju antičke donje Mezije, današnje Bugarske, od grada Varne pa do Silistrije, duž celog toka Dunava, i njegovog crnomorskog ušća. Granica se kretala do iza planine Hem i nekadašnjeg glavnog grada provincije, Uskutama. Ovaj grad je nikao na ruševinama nekadašnjeg Statimaka, smeštenog južno od Filipopolisa, podignutog od ruke Filipa II, oca Aleksandra Makedonskog. Pomorski deo Bugarske, zbog svog izvrsnog geografskog položaja i plodne zemlje, zaslužio je da ga stanovnici nazivaju Dobrudžom, odnosno, dobrom zemljom, Dobrotom. Besi su putnike namernike pozivali u goste, smeštali ih u posebne gostinske kućice i gostili ih tri dana. Od tih vremena ostala je uzrečica za svakog gosta, tri dana dosta. O ekstremnoj ljubaznosti Besa pisao je Helmold u Slovenskoj hronici.

Dorostol, glavni grad Dobrudže, izgrađen je od kamena zidina i šuta srušenog zida što ga, vekovima, podizaše grčki vladari duž reke Dunav, prema planini Hem, ne bi li nekako zaustavili upade varvarskih plemena. Godine 68. Lukul je sravnio sa zemljom Uskudam, veliki grad Besa, ne bi li ih pokorio i sprečio u danonoćnim pljačkaškim pohodima na posede Rimske Carevine. Uspeo je samo da ih odbaci severno od Dunava. Geograf Ptolemej, preminuo početkom II veka, prikazuje ih na osmoj karti (Evropa) severno od Karpata. Odatle oni napreduju prema Novogorodu, gde, od vremena dolaska Rurika, žive kao stanovnici njegove republike u oblasti Belo Jezero i tamo imaju istoimeni glavni grad.

Rimski pesnik Ovidije, prognan u Tomu (današnja Konstanca) na 17 godina, svedoči da su Besi živeli s obe strane Dunava i da su, u Dakiji, za njih bili mnogo bolji uslovi života nego u Bugarskoj. Zemlja je bila plodnija i Besi su, po kazivanju pesnikovom, „bez obzira gde se nalazili, svuda su, kao vene na ljudskom telu, prokrčili puteve“. Imali su razloge da zovu prostor na kome su živeli, između Dnjestra i Dunava, Dobrudžom iako geografski položaj Dakije, današnje Moldavije (Besarabije), malo ima veze sa Dobrudžom. Pravac od Dunava ka Varni, samo Besi nazivahu Dobrudžom. Morska obala kraj Varne nosila je ime po Besima, a potom i Besarabija, severno od Dunava.